SK Úradný vestník Európskej únie L 153/179

Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:

http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 55 – Jednotné ustanovenia o typovom schvaľovaní mechanických spojovacích komponentov jazdných súprav [2018/862]

Obsahuje celý platný text vrátane:

dodatku 7 k sérii zmien 01 – dátum nadobudnutia platnosti: 10. februára 2018

OBSAH

PREDPIS

1. Rozsah pôsobnosti

2. Vymedzenie pojmov

3. Žiadosť o typové schválenie mechanického spojovacieho zariadenia alebo komponentu

4. Všeobecné požiadavky na mechanické spojovacie zariadenia alebo komponenty

5. Žiadosť o typové schválenie vozidla vybaveného mechanickým spojovacím zariadením alebo komponentom

6. Všeobecné požiadavky na vozidlá vybavené mechanickým spojovacím zariadením alebo komponentom

7. Označenia

8. Typové schválenie

9. Úpravy mechanického spojovacieho zariadenia alebo komponentu, alebo vozidla a rozšírenie typového schválenia

10. Postupy na zabezpečenie zhody výroby

11. Sankcie v prípade nezhody výroby

12. Definitívne zastavenie výroby

13. Prechodné ustanovenia

14. Názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov

PRÍLOHY

1 Oznámenie

2 Oznámenie

3 Príklad usporiadania značky typového schválenia

4 Príklady usporiadania označenia charakteristických hodnôt

5 Požiadavky na mechanické spojovacie zariadenia alebo komponenty

6 Skúšky mechanických spojovacích zariadení alebo komponentov

7 Inštalácia a osobitné požiadavky

Dodatok – Podmienky zaťaženia na meranie výšky spojovacej gule

8 Postup overovania vozidla s ohľadom na nainštalované spojovacie zariadenie

1. ROZSAH PÔSOBNOSTI

1.1. V tomto predpise sa stanovujú požiadavky, ktoré majú spĺňať mechanické spojovacie zariadenia a komponenty, aby sa mohli považovať medzinárodne za vzájomne kompatibilné.

1.2. Tento predpis sa vzťahuje na zariadenia a komponenty určené pre:

1.2.1. motorové vozidlá a prívesy určené na vytvorenie jazdnej súpravy (1), 1.2.1.1. Na účely tohto predpisu sa vozík definuje ako ťažný príves určený výlučne na ťahanie návesu.

1.2.2. motorové vozidlá a prívesy určené na vytvorenie kĺbových vozidiel (1), ak vertikálne zaťaženie, ktorým pôsobí na motorové vozidlo príves, nepresahuje 200 kN.

1.3. Tento predpis sa vzťahuje na:

1.3.1. štandardné zariadenia a komponenty definované v bode 2.3,

1.3.2. neštandardné zariadenia a komponenty definované v bode 2.4,

1.3.3. rôzne neštandardné zariadenia a komponenty definované v bode 2.5.

2. VYMEDZENIE POJMOV

Na účely tohto predpisu:

2.1. „Mechanické spojovacie zariadenia a komponenty“ sú všetky prvky na ráme, na nosných častiach karosérie a na podvozku motorového vozidla a prívesu, ktorých pomocou sú spojené tak, aby vytvorili jazdnú súpravu alebo kĺbové vozidlá. Zahŕňajú pevné alebo odmontovateľné časti, ktoré slúžia na pripojenie alebo činnosť mechanického spojovacieho zariadenia alebo komponentu.

2.2. Požiadavka samočinného spojenia je splnená vtedy, ak zacúvanie ťažným vozidlom proti prívesu zabezpečí úplné zapadnutie spojenia, samočinné uzamknutie a indikáciu správneho zapojenia zabezpečovacích zariadení bez vonkajšieho zásahu. V prípade hákových spojovacích zariadení je požiadavka samočinného spojenia splnená vtedy, ak sa spojovacie zabezpečovacie zariadenie otvorí a uzavrie bez vonkajšieho zásahu po zasunutí oka oja do háku.

2.3. Štandardné mechanické spojovacie zariadenia a komponenty spĺňajú štandardné rozmery a charakteristické hodnoty stanovené v tomto predpise. V rámci svojej triedy sú vzájomne zameniteľné nezávisle od výrobcu.

2.4. Neštandardné mechanické spojovacie zariadenia a komponenty nespĺňajú vo všetkých ohľadoch štandardné rozmery ani charakteristické hodnoty stanovené v tomto predpise, ale môžu sa pripojiť k štandardným spojovacím zariadeniam a komponentom v príslušnej triede.

2.5. Rôzne neštandardné mechanické spojovacie zariadenia a komponenty nespĺňajú štandardné rozmery a charakteristické hodnoty stanovené v tomto predpise a nemôžu byť pripojené k štandardným spojovacím zariadeniam a komponentom. Sú to zariadenia, ktoré nezodpovedajú žiadnej z tried A až L, T ani W uvedených v bode 2.6, a sú určené na použitie na mimoriadne ťažkú prepravu alebo rôzne zariadenia spĺňajúce existujúce vnútroštátne normy.

2.6. Mechanické spojovacie zariadenia a komponenty sa klasifikujú podľa typu takto: 2.6.1. : Trieda A : spojovacie gule a konzoly používajúce sférické zariadenie s priemerom 50 mm a konzoly na ťažnom vozidle na pripojenie k prívesu pomocou spojovacej hlavice – pozri prílohu 5 bod 1. 2.6.1.1. : Trieda A50-1 až A50-5 : štandardné spojovacie gule s priemerom 50 mm so skrutkovým upevnením prírubového typu. 2.6.1.2. : Trieda A50-X : neštandardné spojovacie gule a konzoly s priemerom 50 mm. 2.6.2. : Trieda B : spojovacie hlavice namontované na oje prívesov určené na spojenie so spojovacou guľou s priemerom 50 mm na ťažnom vozidle – pozri prílohu 5 bod 2. 2.6.2.1. : Trieda B50-X : neštandardné spojovacie hlavice s priemerom 50 mm. 2.6.3. : Trieda C : Záves typu Clevis Závesy s čapom s priemerom 50 mm s hubicou a so samočinným uzatváracím a uzamykacím čapom na ťažnom vozidle, určené na pripojenie k prívesu pomocou oka oja – pozri prílohu 5 bod 3: 2.6.3.1. : Trieda C50-1 až 50-7 : štandardné závesy typu Clevis s čapom s priemerom 50 mm. 2.6.3.2. : Trieda C50-X : neštandardné závesy typu Clevis s čapom s priemerom 50 mm. 2.6.4. : Trieda D : oká oja s paralelným otvorom vhodným pre čap s priemerom 50 mm a namontované na oje prívesov určené na spojenie so samočinnými závesmi – pozri prílohu 5 bod 4. 2.6.4.1. : Trieda D50-A : štandardné oká oja s čapom s priemerom 50 mm pre zvárané upevnenie. 2.6.4.2. : Trieda D50-B : štandardné oká oja s čapom s priemerom 50 mm pre závitové upevnenie. 2.6.4.3. : Trieda D50-C a 50-D : štandardné oká oja s čapom s priemerom 50 mm pre skrutkové upevnenie. 2.6.4.4. : Trieda D50-X : neštandardné oká oja s čapom s priemerom 50 mm. 2.6.5. : Trieda E : neštandardné oja pozostávajúce z nábehových zariadení a podobné časti vybavenia montované na prednú časť ťahaného vozidla alebo na podvozok vozidla, ktoré sú vhodné na pripojenie k ťažnému vozidlu pomocou oka oja, spojovacích hlavíc a podobných spojovacích zariadení – pozri prílohu 5 bod 5. Oja môžu byť zavesené, aby sa mohli voľne pohybovať vo vertikálnej rovine, a tak neboli vystavené žiadnemu vertikálnemu zaťaženiu, alebo sú fixované vo vertikálnej rovine, takže znášajú vertikálne zaťaženie (tuhé oja). Tuhé oja sa môžu montovať buď úplne tuho, alebo pružne. Oja môžu pozostávať z viac ako jedného komponentu a môžu byť nastaviteľné alebo zalomené. Tento predpis sa vzťahuje len na ojá tvoriace samostatnú jednotku, ktoré nie sú časťou podvozku ťahaného vozidla. 2.6.6. : Trieda F : neštandardné nosníky pozostávajúce zo všetkých komponentov a zariadení umiestnených medzi spojovacími zariadeniami, ako sú spojovacie gule, závesy a rám (napr. zadná priečka rámu), nosná karoséria alebo podvozok ťažného vozidla – pozri prílohu 5 bod 6. 2.6.7. : Trieda G : točnice sú kotúčové spojovacie zariadenia so samočinným uzáverom, sú namontované na ťažnom vozidle, aby bolo možné vytvoriť spojenie pomocou návesného čapu s priemerom 50 mm a slúžia na spojenie s návesom – pozri prílohu 5 bod 7. 2.6.7.1. : Trieda G50 : štandardné točnice s čapom s priemerom 50 mm. 2.6.7.2. : Trieda G50-X : neštandardné točnice s čapom s priemerom 50 mm. 2.6.8. : Trieda H : návesné čapy s priemerom 50 mm sú spojovacie zariadenia namontované na náves na spojenie s točnicou ťažného vozidla – pozri prílohu 5 bod 8. 2.6.8.1. : Trieda H50-X : neštandardné návesné čapy s priemerom čapu 50 mm. 2.6.9. : Trieda J : neštandardné montážne dosky pozostávajúce zo všetkých komponentov a zariadení používaných na upevnenie točníc na rám alebo podvozok ťažného vozidla. Montážna doska môže byť horizontálne pohyblivá, t. j. tvoriť posuvnú točnicu – pozri prílohu 5 bod 9. 2.6.10. : Trieda K : štandardné hákové spojovacie zariadenia určené na použitie s príslušným toroidným okom oja typu triedy L – pozri prílohu 5 bod 10. 2.6.11. : Trieda L : štandardné toroidné oká oja určené na použitie s príslušnými hákovými spojovacími zariadeniami triedy K – pozri prílohu 5 bod 4. 2.6.12. : Trieda S : zariadenia a komponenty, ktoré nevyhovujú žiadnej z predtým uvedených tried A až L, T alebo W a ktoré sa používajú na mimoriadne ťažkú prepravu alebo sú špecifické pre určité krajiny a vzťahujú sa na ne existujúce vnútroštátne normy. 2.6.13. : Trieda T : neštandardné, nesamočinné, jednoúčelové spojovacie zariadenia s ojom, ktoré možno oddeliť iba s použitím náradia a ktoré sa zvyčajne používajú pre prívesy na prepravu osobných automobilov. Môžu sa schváliť ako stabilný pár. 2.6.14. : Trieda W : rôzne neštandardné, samočinné spojovacie zariadenia typu Clevis, vrátane prispôsobených častí na prívese, s integrovaným samočinným elektrickým a pneumatickým konektorom medzi ťažným vozidlom a ťahaným vozidlom. Obidve mechanické časti sa schvália ako stabilný pár.

2.7. Riadiace kliny sú zariadenia alebo komponenty montované na návesoch, ktoré korigujú trajektóriu návesu v kombinácii s točnicou.

2.8. Diaľkové ovládacie systémy sú zariadenia a komponenty, ktoré umožňujú ovládať spojovacie zariadenie z bočnej strany vozidla alebo z kabíny vozidla.

2.9. Diaľkové indikátory sú zariadenia a komponenty, ktoré oznamujú, že spojenie prebehlo úspešne a že boli uzavreté zabezpečovacie zariadenia.

2.10. „Typ spojovacieho zariadenia alebo komponentu“ je zariadenie alebo komponent, ktoré sa nelíšia v takých podstatných aspektoch, ako je: 2.10.1. obchodný názov alebo značka výrobcu alebo dodávateľa, 2.10.2. trieda spojovacieho zariadenia podľa definície v bode 2.6, 2.10.3. vonkajší tvar, hlavné rozmery alebo iné základné rozdiely v konštrukcii vrátane použitých materiálov a 2.10.4. charakteristické hodnoty D, Dc, S, V a U definované v bode 2.11.

2.11. Charakteristické hodnoty D, Dc, S, V a Av sú definované a overené takto: 2.11.1. hodnoty D a Dc sú charakteristické výkonové hodnoty pre horizontálne sily spojovacieho zariadenia overené podľa opisu v prílohe 6 k tomuto predpisu; 2.11.2. hodnota U je charakteristická výkonová hodnota pre vertikálnu hmotnosť v tonách, ktorá pôsobí na točnicu. Táto výkonová hodnota sa overí podľa opisu v prílohe 6 k tomuto predpisu; 2.11.3. hodnota S je charakteristická výkonová hodnota pre vertikálnu hmotnosť v kilogramoch, ktorou na spojovacie zariadenie v statických podmienkach pôsobí príves so stredovou nápravou. Táto výkonová hodnota sa overí podľa opisu v prílohe 6 k tomuto predpisu; 2.11.4. hodnota V je charakteristická výkonová hodnota amplitúdy vertikálnej sily, ktorou pôsobí na spojovacie zariadenie príves so stredovou nápravou. Táto výkonová hodnota sa overí podľa opisu v prílohe 6 k tomuto predpisu; 2.11.5. hodnota Av je charakteristická výkonová hodnota pre zavesené oja, ktorá stanovuje maximálne prípustnú hmotnosť na nápravu v tonách skupiny predných riadených náprav viacnápravového prívesu. Táto výkonová hodnota sa overí podľa opisu v prílohe 6 k tomuto predpisu; 2.11.6. ku každej charakteristickej výkonovej hodnote D, Dc, U, V a S sa priradia príslušné použité hodnoty. Tieto hodnoty pre požiadavky sa stanovia v súlade s prílohou 8 k tomuto predpisu.

2.12. Symboly a definície použité v prílohe 6 a v prílohe 8 k tomuto predpisu. Av = maximálne prípustná hmotnosť na nápravu v tonách skupiny predných riadených náprav viacnápravového prívesu – pozri bod 2.11.5, C = hmotnosť prívesu so stredovou nápravou v tonách – pozri bod 2.1 prílohy 8 k tomuto predpisu, D = hodnota Dv kN – pozri bod 2.11.1 tohto predpisu, Dc = hodnota Dc v kN pre prívesy so stredovou nápravou – pozri bod 2.11.1 tohto predpisu, R = hmotnosť ťahaného vozidla v tonách – pozri bod 2.1 prílohy 8 k tomuto predpisu, R = hmotnosť ťažného vozidla v tonách – pozri bod 2.1 prílohy 8 k tomuto predpisu, Fa = statická zdvihová sila v kN, Fh = horizontálna zložka skúšobnej sily v pozdĺžnej osi vozidla v kN, Fs = vertikálna zložka skúšobnej sily v kN, S = statická vertikálna hmotnosť v kg, – pozri bod 2.11.3 tohto predpisu, U = stanovená pôsobiaca vertikálna hmotnosť točnice v tonách. – pozri bod 2.11.2 tohto predpisu; V = hodnota V v kN – pozri bod 2.11.4 tohto predpisu. a = ekvivalent vertikálneho akceleračného faktora v bode spojenia prívesov so stredovou nápravou závisiaci od typu zavesenia zadnej(-ých) nápravy(-av) ťažného vozidla – pozri bod 2.2 prílohy 8 k tomuto predpisu, e = pozdĺžna vzdialenosť medzi bodom spojenia spojovacích gúľ, ktoré môžu byť rozpojiteľné, a vertikálnou rovinou upevňovacích bodov (pozri obrázky 20c až 20f) v mm, f = vertikálna vzdialenosť medzi bodom spojenia spojovacích gúľ, ktoré môžu byť rozpojiteľné, a horizontálnou rovinou upevňovacích bodov (pozri obrázky 20c až 20f) v mm, g = gravitačné zrýchlenie, predpokladá sa 9,81 m/s2, L = teoretická dĺžka oja medzi stredom oka oja a stredom zostavy nápravy v metroch, X = dĺžka ložnej plochy prívesu so stredovou nápravou v metroch. Indexy: O = maximálna skúšobná sila U = minimálna skúšobná sila A = statická sila h = horizontálne p = pulzujúca res = výsledná s = vertikálne w = striedavá sila

2.13. „Príves so stredovou nápravou“ je príves s ojom, ktorým sa nedá pohybovať vo vertikálnej rovine nezávisle od prívesu a ktorý má nápravu alebo nápravy umiestnené blízko ťažiska prívesu, ak je tento príves rovnomerne naložený. Vertikálne zaťaženie pôsobiace na spojovacie zariadenie ťažného vozidla nesmie prekročiť 10 % maximálnej hmotnosti prívesu alebo 1 000 kg, podľa toho, ktorá z hodnôt je nižšia. Pod maximálnou hmotnosťou prívesu so stredovou nápravou sa rozumie celková hmotnosť prenášaná na vozovku nápravou alebo nápravami prívesu vtedy, keď je tento spojený s ťažným vozidlom a naložený na technicky prípustnú maximálnu hmotnosť (2).

2.14. „Dokonalé mechanické spojenie“ je stav, keď je konštrukcia a geometria zariadenia a jeho komponentov je taká, že sa neotvorí ani nerozpojí pôsobením akýchkoľvek síl alebo zložiek síl, ktorým je vystavené počas obvyklého používania alebo skúšania.

2.15. „Typ vozidla“ sú vozidlá, ktoré sa nelíšia v takých hlavných charakteristikách, ako je konštrukcia, rozmery, tvar a materiály v príslušných častiach, ku ktorým je pripevnené mechanické spojovacie zariadenie alebo komponent. Toto sa vzťahuje na ťažné vozidlo, ako aj príves.

2.16. „Sekundárne spojovacie zariadenie“ je reťaz, oceľové lano atď. namontované na spojovacie zariadenie, schopné v prípade rozpojenia hlavného spojovacieho zariadenia zabezpečiť, aby príves zostal spojený s ťažným vozidlom a bola zaistená možnosť čiastočne ovládať príves.

3. ŽIADOSŤ O TYPOVÉ SCHVÁLENIE MECHANICKÉHO SPOJOVACIEHO ZARIADENIA ALEBO KOMPONENTU

3.1. Žiadosť o typové schválenie predkladá držiteľ obchodného mena alebo ochrannej známky alebo jeho riadne splnomocnený zástupca.

3.2. Pre každý typ mechanického spojovacieho zariadenia alebo komponentu budú k žiadosti o schválenie uvedené, napr. v oznamovacom formulári uvedenom v prílohe 1, tieto informácie:

3.2.1. Podrobné údaje o všetkých obchodných názvoch alebo značkách výrobcu a dodávateľa, ktoré sa majú uviesť na spojovacom zariadení alebo komponente.

3.2.2. Tri súbory výkresov, ktoré sú dostatočne podrobné na to, aby bolo možné definovať zariadenie alebo komponent, a ktoré špecifikujú, ako sa upevňuje na vozidlo; na výkresoch musí byť uvedená poloha a priestor vyhradený pre schvaľovacie číslo a ostatné označenia uvedené v bode 7.

3.2.3. Podľa potreby sa uvedú hodnoty D, Dc, S, V a U na základe definície v bode 2.11. Pre ťažné zariadenia určené pre vozidlá kategórie M1 alebo N1 sa uvádzajú maximálne prípustné hmotnosti ťažného vozidla a prívesu a maximálne prípustné statické vertikálne zaťaženie pôsobiace na ťažné zariadenie odporúčané výrobcom vozidla; ak sa hodnota maximálne prípustnej prípojnej hmotnosti rovná nule alebo výrobca neuviedol žiadnu hodnotu, žiadosť o schválenie sa zamietne. 3.2.3.1. Charakteristické hodnoty sú prinajmenšom zhodné s hodnotami maximálne prípustných hmotností ťažného vozidla, prívesu a súpravy.

3.2.4. Podrobný technický opis zariadenia alebo komponentu, ktorý uvádza najmä jeho typ a použité materiály.

3.2.5. Obmedzenia vozidiel, na ktoré je možné namontovať spojovacie zariadenie – pozri prílohu 1 bod 12 a prílohu 5 bod 3.4.

3.2.6. Jedna vzorka plus ďalšie vzorky, ako to požaduje schvaľovací úrad alebo technická služba.

3.2.7. Všetky vzorky sa úplne dokončia s použitím konečnej povrchovej úpravy. Ak však je konečnou úpravou náter alebo potiahnutie epoxidovým práškom, mal by sa tento krok sa vypustiť.

3.2.8. V prípade mechanického spojovacieho zariadenia alebo komponentu určeného pre konkrétny typ vozidla predloží výrobca zariadenia alebo komponentu taktiež údaje o inštalácii podľa dodatku k prílohe 2, poskytnuté výrobcom vozidla. Schvaľovací úrad alebo technická služba môžu takisto požadovať poskytnutie vozidla reprezentujúceho daný typ.

4. VŠEOBECNÉ POŽIADAVKY NA MECHANICKÉ SPOJOVACIE ZARIADENIA ALEBO KOMPONENTY

4.1. Každá vzorka vyhovuje rozmerovým a pevnostným špecifikáciám stanoveným v prílohách 5 a 6. Po ukončení skúšok uvedených v prílohe 6 nevzniknú žiadne praskliny, zlomeniny ani akákoľvek neprimeraná permanentná porucha, ktoré by mohli negatívne ovplyvniť uspokojivú prevádzku zariadenia alebo komponentu.

4.2. Všetky časti mechanického spojovacieho zariadenia alebo komponentu, ktorých porucha by mohla mať za následok oddelenie vozidla a prívesu, sa vyrobia z ocele. Môžu sa používať aj iné materiály za predpokladu, že výrobca preukáže ich rovnocennosť k spokojnosti schvaľovacieho úradu alebo technickej služby zmluvnej strany, ktorá uplatňuje tento predpis.

4.3. Mechanické spojovacie zariadenia alebo komponenty sú bezpečné z hľadiska ich prevádzky a je možné ich spojiť a rozpojiť jednou osobou bez použitia náradia. S výnimkou spojovacích zariadení triedy T sa povoľujú iba zariadenia so samočinným spojením na pripájanie prívesov s maximálnou technicky prípustnou hmotnosťou vyššou ako 3,5 t.

4.4. Mechanické spojovacie zariadenia a komponenty sa navrhnú a vyrobia tak, aby pri bežnom používaní a pri správnej údržbe a výmene opotrebovaných častí naďalej uspokojivo fungovali a zachovali si charakteristické vlastnosti predpísané týmto predpisom.

4.5. Všetky mechanické spojovacie zariadenia alebo komponenty sa navrhnú na účely dokonalého mechanického spojenia a uzatvorená poloha musí byť zabezpečená aspoň raz ďalším dokonalým mechanickým spojením, ak nie sú stanovené ďalšie požiadavky v prílohe 5. Alternatívne môžu existovať dve alebo viaceré samostatné zostavy na zabezpečenie integrity zariadenia, avšak každá zostava sa navrhne na účely dokonalého mechanického spojenia a vykonajú sa skúšky jednotlivo pre akékoľvek požiadavky uvedené v prílohe 6. Dokonalé mechanické spojenie sa vykoná podľa definície v bode 2.14.

Sily pružiny sa môžu použiť iba na uzatvorenie zariadenia a na zamedzenie účinkom vibrácie, ktoré spôsobujú presunutie komponentov zariadenia do polôh, v ktorých sa môžu otvoriť alebo rozpojiť.

Porucha alebo vynechanie akejkoľvek jednotlivej pružiny neumožní otvorenie ani rozpojenie celého zariadenia.

4.6. Ku každému zariadeniu alebo komponentu sa priložia montážne a prevádzkové pokyny, ktoré akejkoľvek kompetentnej osobe poskytnú dostatok informácií potrebných na ich montáž na vozidlo a správnu prevádzku – pozri aj prílohu 7. Informácie budú uvedené aspoň v jazyku štátu, v ktorom sa bude spojovacie zariadenie alebo komponent ponúkať na predaj. V prípade zariadení a komponentov dodávaných ako pôvodné vybavenie používané výrobcami vozidla alebo karosérie sa nevyžadujú montážne pokyny, avšak výrobca vozidla alebo karosérie je zodpovedný za to, aby zabezpečil, že operátorovi vozidla sa poskytnú informácie potrebné na správnu prevádzku spojovacieho zariadenia alebo komponentu.

4.7. Pre zariadenia a komponenty triedy A, K alebo S prípadne určené na použitie s prívesmi s maximálne prípustnou hmotnosťou nepresahujúcou 3,5 t, ktoré vyrábajú výrobcovia bez spolupráce s výrobcom vozidla, a ak sú zariadenia a komponenty určené na dodatočnú montáž, výška a ostatné prvky inštalácie spojovacieho zariadenia sa overia vo všetkých prípadoch schvaľovacím úradom alebo technickou službou v súlade s bodom 1 prílohy 7.

4.8. Konzoly/nosníky, ktoré sú určené na ťahanie prívesov až do hmotnosti 3,5 t musia mať upevňovacie body, na ktoré sa môžu pripevniť sekundárne spojovacie zariadenia alebo zariadenia potrebné na to, aby v prípade rozpojenia hlavného spojovacieho zariadenia umožnili riadenie a/alebo automatické zastavenie prívesu. Pri iných zariadeniach ako odmontovateľných zostavách môže byť ako alternatívne riešenie integrovaný upevňovací bod do spojovacieho komponentu namontovaného na konzolu/nosník. Návod na inštaláciu a prevádzku uvedený v bode 4.6 musí obsahovať všetky informácie na správne používanie týchto upevňovacích bodov.

4.8.1. Upevňovacie body pre sekundárne spojovacie zariadenie a/alebo poistné lano sa musia umiestniť tak, aby počas používania sekundárneho spojovacieho zariadenia alebo poistného lana neobmedzovali obvyklý pohyb spojovacieho zariadenia ani nezasahovali do obvyklej činnosti systému zotrvačného brzdenia. Jeden upevňovací bod sa umiestni vo vzdialenosti 100 mm od vertikálnej roviny, ktorá prechádza stredom pohybu spojovacieho zariadenia. Ak to nie je možné, tak sa dva upevňovacie body umiestnia spôsobom jeden na každej strane vertikálnej osi a rovnako vzdialené od osi maximálne 250 mm. Upevňovací(-ie) bod(-y) sa umiestni čo najďalej a najvyššie, ako je to možné.

4.8.2. Vyššie uvedené upevňovacie body musia byť v súlade s požiadavkami definovanými v bode 3.1.8 prílohy 6.

4.9. Spojovacie hlavice/spojovacie oká oja, ktoré sú určené na montáž do nebrzdených prívesov triedy O1, sú vybavené sekundárnym spojovacím zariadením alebo aspoň upevňovacím(-i) bodom(-mi), ktoré umožnia pripojenie sekundárneho spojovacieho(-ích) zariadenia(-í).

4.9.1. Upevňovacie body sa umiestnia tak, aby počas používania sekundárne spojenie neobmedzovalo normálny pohyb spojovacieho zariadenia.

4.9.2. Vyššie uvedené upevňovacie body musia byť v súlade s požiadavkami definovanými v bode 3.2.4 prílohy 6.

4.10. Pre spojovacie zariadenia alebo komponenty určené na náročnú prevádzku a ostatné neštandardné spojovacie zariadenia alebo komponenty triedy S a triedy T sa uplatňujú príslušné požiadavky v prílohách 5, 6 a 7 pre najbližšie štandardné alebo neštandardné zariadenie alebo komponent.

5. ŽIADOSŤ O TYPOVÉ SCHVÁLENIE VOZIDLA VYBAVENÉHO MECHANICKÝM SPOJOVACÍM ZARIADENÍM ALEBO KOMPONENTOM

5.1. Ak výrobca vozidla žiada o typové schválenie vozidla vybaveného mechanickým spojovacím zariadením alebo komponentom alebo povolí používanie určitého vozidla na ťahanie akéhokoľvek typu prívesu, potom na žiadosť bona fide žiadateľa o možné typové schválenie pre mechanické spojovacie zariadenie alebo komponent alebo schvaľovacieho úradu či technickej služby zmluvnej strany výrobca vozidla ochotne sprístupní tomuto žiadateľovi alebo úradu či technickej službe informácie, ktoré sa vyžadujú v dodatku k prílohe 2, aby výrobca spojovacieho zariadenia alebo komponentu mohol správne navrhnúť a vyrobiť mechanické spojovacie zariadenie alebo komponent pre takéto vozidlo. Na žiadosť bona fide žiadateľa o možné typové schválenie pre mechanické spojovacie zariadenie alebo komponent sa poskytnú tomuto žiadateľovi všetky informácie uvedené v dodatku k prílohe 2, ktorými disponuje schvaľovací úrad.

5.2. Žiadosť o schválenie typu vozidla s ohľadom na upevnenie mechanického spojovacieho zariadenia alebo komponentu predkladá výrobca vozidla alebo ním riadne splnomocnený zástupca.

5.3. V žiadosti sa uvedú nasledujúce informácie s cieľom umožniť schvaľovaciemu úradu vyplniť oznamovací formulár uvedený v prílohe 2.

5.3.1. Podrobný opis typu vozidla podľa dodatku k prílohe 2, ako aj mechanického spojovacieho zariadenia alebo komponentu a na požiadanie schvaľovacieho úradu alebo technickej služby kópia formulára o schválení zariadenia alebo komponentu.

5.3.2. Vypustené

5.3.2.1. Vypustené

5.3.3. Tri súbory výkresov, ktoré sú dostatočne podrobné na to, aby bolo možné identifikovať zariadenie alebo komponent, a ktoré špecifikujú, ako sa montuje na vozidlo; na výkresoch musí byť uvedená poloha a priestor vyhradený pre schvaľovacie číslo a ostatné označenia uvedené v bode 7.

5.3.4. Podrobný technický opis zariadenia alebo komponentu, ktorý uvádza najmä jeho typ a použité materiály.

5.3.5. Podľa potreby sa uvedú charakteristické výkonové hodnoty D, Dc, S, V a U na základe definície v bode 2.11.

5.3.5.1. Charakteristické výkonové hodnoty spojovacieho zariadenia nainštalovaného na vozidle sa overia v súlade s prílohou 8 k tomuto predpisu s použitím maximálne prípustných hmotností ťažného vozidla, prívesu a ich súprav.

5.3.6. Vozidlo reprezentujúce typ, ktorý sa má schváliť, vybavené mechanickým spojovacím zariadením sa predloží schvaľovaciemu úradu alebo technickej službe, ktorá môže taktiež požadovať ďalšie vzorky zariadenia alebo komponentu.

5.3.7. Vozidlo, ktoré nemá všetky komponenty príslušné pre daný typ, sa môže prijať za predpokladu, že žiadateľ môže preukázať k spokojnosti schvaľovacieho úradu alebo technickej služby, že neprítomnosť komponentov nemá žiadny vplyv na výsledky prehliadky, pokiaľ ide o požiadavky tohto predpisu.

6. VŠEOBECNÉ POŽIADAVKY NA VOZIDLÁ VYBAVENÉ MECHANICKÝM SPOJOVACÍM ZARIADENÍM ALEBO KOMPONENTOM

6.1. Mechanické spojovacie zariadenie alebo komponent namontovaný na vozidlo sa schvália v súlade s požiadavkami bodov 3 a 4 a príloh 5 a 6 k tomuto predpisu.

6.2. Montáž mechanického spojovacieho zariadenia alebo komponentu spĺňa požiadavky prílohy 7 k tomuto predpisu.

6.3. Poskytnú sa prevádzkové pokyny na používanie spojovacieho zariadenia alebo komponentu, ktoré zahŕňajú akékoľvek osobitné prevádzkové pokyny odlišné od tých, ktoré sú bežné pri danom type spojovacieho zariadenia alebo komponentu a pokyny na spojenie a rozpojenie pri rôznych režimoch prevádzky, napríklad pri rôznych uhloch medzi ťažnými a ťahanými vozidlami. Každé vozidlo sa vybaví takýmito prevádzkovými pokynmi, ktoré budú aspoň v jazyku štátu, v ktorom sa bude ponúkať na predaj.

7. OZNAČENIA

7.1. Typy mechanických spojovacích zariadení alebo komponentov predložené na schválenie sa označia obchodným názvom alebo značkou výrobcu, dodávateľa alebo žiadateľa.

7.2. Zabezpečí sa dostatočne veľký priestor na umiestnenie značky typového schválenia, uvedenej v bode 8.5 a vyobrazenej v prílohe 3. Tento priestor sa vyznačí na výkresoch uvedených v bode 3.2.2.

7.3. Vedľa značky typového schválenia uvedenej v bodoch 7.2 a 8.5 sa mechanické spojovacie zariadenie alebo komponent označí triedou spojovacieho zariadenia definovanou v bode 2.6 a príslušnými charakteristickými hodnotami definovanými v bode 2.11 a znázornenými v prílohe 4. Miesto pre tieto označenia sa uvedie na výkresoch uvedených v bode 3.2.2.

Charakteristické hodnoty nemusia byť vyznačené v prípadoch, keď sú tieto hodnoty definované v klasifikácii uvedenej v tomto predpise, napríklad triedy A50-1 až A50-5.

7.4. Ak je mechanické spojovacie zariadenie alebo komponent schválený pre alternatívne charakteristické hodnoty v rámci tej istej triedy spojenia alebo zariadenia, vyznačia sa na zariadení alebo na komponente maximálne dve alternatívy.

7.5. Ak je používanie mechanického spojovacieho zariadenia alebo komponentu obmedzené akýmkoľvek spôsobom, napríklad ak sa nemá používať s riadiacimi klinmi, vyznačí sa takéto obmedzenie na zariadení alebo na komponente.

7.6. Všetky označenia musia byť trvalé a čitateľné v čase montáže zariadenia alebo komponentu na vozidlo.

8. TYPOVÉ SCHVÁLENIE

8.1. Ak vzorka(-y) určitého typu mechanického spojovacieho zariadenia alebo komponentu spĺňa(-jú) požiadavky tohto predpisu, schváli sa na základe uspokojivého splnenia požiadaviek bodu 10.

8.2. Každému schválenému typu sa pridelí schvaľovacie číslo. Jeho prvé dve číslice (v súčasnosti 01) označujú sériu zmien zahŕňajúcich najnovšie hlavné technické zmeny vykonané na tomto predpise v čase vydania typového schválenia. Tá istá zmluvná strana nesmie prideliť rovnaké číslo inému typu zariadenia alebo komponentu uvedenému v tomto predpise.

8.3. Oznámenie o schválení alebo rozšírení, zamietnutí alebo odňatí schválenia alebo o definitívnom ukončení výroby typu mechanického spojovacieho zariadenia alebo komponentu schváleného podľa tohto predpisu sa doručí stranám dohody z roku 1958, ktoré uplatňujú tento predpis prostredníctvom oznamovacieho formulára v súlade so vzorom v prílohe 1 alebo v prílohe 2 k tomuto predpisu.

8.4. Okrem značky predpísanej v bode 7.1 sa na každé mechanické spojovacie zariadenie alebo komponent schválené podľa tohto predpisu pripevní na mieste uvedenom v bode 7.2 značka typového schválenia opísaná v bode 8.5.

8.5. Medzinárodná značka typového schválenia pozostáva z:

8.5.1. Písmena „E“ v kružnici, za ktorým nasleduje rozlišovacie číslo krajiny, ktorá typové schválenie udelila (3).

8.5.2. Schvaľovacieho čísla predpísaného v bode 8.2.

8.5.3. Značka typového schválenia a číslo sa usporiadajú tak, ako je znázornené v príklade v prílohe 3.

9. ÚPRAVY MECHANICKÉHO SPOJOVACIEHO ZARIADENIA ALEBO KOMPONENTU, ALEBO VOZIDLA A ROZŠÍRENIE TYPOVÉHO SCHVÁLENIA

9.1. Akákoľvek úprava typu mechanického spojovacieho zariadenia alebo komponentu, alebo vozidla podľa definície v bode 2.10 sa oznámi schvaľovaciemu úradu alebo technickej službe, ktorá schválenie udelila. Schvaľovací úrad alebo technická služba potom môže buď:

9.1.1. usúdiť, že dané úpravy by pravdepodobne nemali značný nepriaznivý vplyv a že zariadenie, komponent alebo vozidlo v každom prípade naďalej spĺňa požiadavky, alebo

9.1.2. si vyžiadať ďalší skúšobný protokol.

9.2. Potvrdenie alebo zamietnutie schválenia s uvedením úpravy sa oznámi zmluvným stranám uplatňujúcim tento predpis postupom predpísaným v bode 8.3.

9.3. Schvaľovací úrad alebo technická služba vydávajúca rozšírenie schválenia udelí sériové číslo takémuto rozšíreniu a oznámi ho zmluvným stranám uplatňujúcim tento predpis postupom predpísaným v bode 8.3.

10. POSTUPY NA ZABEZPEČENIE ZHODY VÝROBY

Postupy na overenie zhody výroby musia byť v súlade s postupmi stanovenými v dodatku 2 k dohode (E/ECE/324-E/ECE/TRANS/505/Rev.2) a musia spĺňať tieto požiadavky:

10.1. Držiteľ schválenia zabezpečí, aby sa výsledky skúšok na overenie zhody výroby zaznamenali a aby sa pripojili doklady, ktoré budú prístupné v rámci obdobia určeného po dohode so schvaľovacím úradom alebo technickou službou. Toto obdobie nesmie prekročiť 10 rokov od dátumu definitívneho ukončenia výroby.

10.2. Schvaľovací úrad alebo technická služba, ktorá udelila typové schválenie, môže kedykoľvek overiť súlad kontrolných metód používaných v každom výrobnom zariadení. Tieto overovania sa zvyčajne vykonávajú každé dva roky.

11. SANKCIE V PRÍPADE NEZHODY VÝROBY

11.1. Typové schválenie udelené s ohľadom na typ mechanického spojovacieho zariadenia alebo komponentu podľa tohto predpisu môže byť odňaté vtedy, ak nie sú splnené požiadavky alebo ak zariadenie alebo komponent nesúci značku typového schválenia nezodpovedá schválenému typu.

11.2. Ak zmluvná strana dohody uplatňujúca tento predpis odníme schválenie, ktoré predtým udelila, bezodkladne to oznámi ostatným zmluvným stranám, ktoré uplatňujú tento predpis, prostredníctvom oznamovacieho formulára v súlade so vzorom uvedeným v prílohe 1 alebo v prílohe 2 k tomuto predpisu.

12. DEFINITÍVNE ZASTAVENIE VÝROBY

Ak držiteľ typového schválenia definitívne zastaví výrobu určitého typu mechanického spojovacieho zariadenia alebo komponentu schváleného v súlade s týmto predpisom, bezodkladne to oznámi schvaľovaciemu úradu alebo technickej službe, ktorá schválenie udelila. Po prijatí príslušného oznámenia tento schvaľovací úrad alebo technická služba informuje ostatné zmluvné strany dohody z roku 1958 uplatňujúce tento predpis prostredníctvom oznamovacieho formulára v súlade so vzorom uvedeným v prílohe 1 alebo v prílohe 2 k tomuto predpisu.

13. PRECHODNÉ USTANOVENIA

13.1. Pokiaľ generálny tajomník Spojených národov nebude informovaný inak, zmluvné strany uplatňujúce tento predpis, ktoré sú členskými štátmi Európskej únie, vyhlasujú, že pokiaľ ide o mechanické spojovacie zariadenia a komponenty, budú viazané iba záväzkami dohody, ku ktorej je tento predpis pripojený, s ohľadom na takéto zariadenia a komponenty určené pre vozidlá iných kategórií ako M1.

13.2. Od oficiálneho dátumu nadobudnutia platnosti dodatku 5 k sérii zmien 01 tohto predpisu nesmie žiadna zo zmluvných strán uplatňujúca tento predpis odmietnuť udeliť alebo odmietnuť uznať typové schválenie podľa tohto predpisu v znení dodatku 5 k sérii zmien 01.

13.3. Počas dvanástich mesiacov od nadobudnutia platnosti dodatku 5 k sérii zmien 01 tohto predpisu môžu zmluvné strany uplatňujúce tento predpis pokračovať v udeľovaní typových schválení podľa série zmien 01 tohto predpisu bez toho, aby zohľadňovali ustanovenia dodatku 5.

14. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SCHVAĽOVACÍCH ÚRADOV

14.1. Zmluvné strany dohody z roku 1958, ktoré uplatňujú tento predpis, oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a schvaľovacích úradov, ktoré udeľujú typové schválenie a ktorým sa majú zasielať formuláre vydané v iných krajinách potvrdzujúce udelenie, rozšírenie, zamietnutie alebo odňatie typového schválenia alebo definitívne zastavenie výroby.

(1) V zmysle Dohovoru o cestnej doprave [Viedeň 1968, článok 1 písm. t) a u)].

(2) Technicky prípustná hmotnosť môže byť väčšia ako maximálne prípustná hmotnosť stanovená vo vnútroštátnych právnych predpisoch.

(3) Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev. 3- www.unece.org/trans/main/wp29/wp29wgs/wp29gen/wp29resolutions.html.

PRÍLOHA 1 Text obrazu OZNÁMENIE [Maximálny formát: A4 (210 × 297 mm)] (1) Vydal: Názov schvaľovacieho úradu týkajúce sa (2): udelenia typového schválenia rozšírenia typového schválenia zamietnutia typového schválenia odňatia typového schválenia definitívneho zastavenia výroby pre typ mechanického spojovacieho zariadenia alebo komponentu podľa predpisu č. 55. Typové schválenie č.: Rozšírenie č. 1. Obchodný názov alebo značka zariadenia alebo komponentu: 2. Názov typu zariadenia podľa výrobcu alebo komponentu: 3. Názov a adresa výrobcu: 4. Prípadne názov a adresa zástupcu výrobcu: 5. Alternatívne názvy alebo ochranné známky dodávateľa uvedené na zariadení alebo na komponente: 6. Názov a adresa spoločnosti alebo subjektu zodpovedného za zhodu výroby: 7. Predložené na schválenie dňa: 8. Technická služba zodpovedná za vykonávanie schvaľovacích skúšok: 9. Stručný opis: 9.1. Typ a trieda zariadenia alebo komponentu: 9.2. Charakteristické hodnoty: 9.2.1. Primárne hodnoty: D kN Dc kN S kg U t V kN Alternatívne hodnoty: D kN Dc kN S kg U t V kN Text obrazu 9.3. Pre mechanické spojovacie zariadenia alebo komponenty triedy A vrátane konzol: Maximálna prípustná hmotnosť vozidla deklarovaná výrobcom vozidla: kg Rozloženie maximálnej prípustnej hmotnosti vozidla na nápravy: Maximálna prípustná prípojná hmotnosť prívesu podľa výrobcu: kg Maximálna prípustná statická hmotnosť pôsobiaca na spojovaciu guľu podľa výrobcu vozidla: kg Maximálna hmotnosť: Maximálna hmotnosť vozidla s karosériou v pohotovostnom stave vrátane chladiacej kvapaliny, olejov, paliva, náradia a rezervného kolesa (ak je súčasťou dodávky), ale bez vodiča: kg Stav zaťaženia, pri ktorom sa meria výška ťažnej gule mechanického spojovacieho zariadenia namontovaného na vozidlách kategórie M1 (3) – pozri bod 2 dodatku k prílohe 7: 9.4. V prípade spojovacích hlavíc triedy B je spojovacia hlavica určená na montáž na nebrzdený príves kategórie O1: Áno/Nie (2) 10. Pokyny na upevnenie typu spojovacieho zariadenia alebo komponentu na vozidlo a fotografie alebo náčrty montážnych bodov (pozri dodatok 1 k prílohe 2) určených výrobcom vozidla: 11. Informácie o montáži akýchkoľvek osobitných výstužových konzol alebo platní, alebo rozperných komponentov potrebných na pripevnenie spojovacieho zariadenia alebo komponentu (pozri dodatok k prílohe 2): 12. Dodatočné informácie v prípade, že používanie spojovacieho zariadenia alebo komponentu je obmedzené na zvláštne typy vozidiel – pozri bod 3.4 prílohy 5: 13. Pre hákové spojovacie zariadenia triedy K podrobné údaje o okách oja vhodných na použitie s konkrétnym typom háku: 14. Dátum skúšobného protokolu: 15. Číslo skúšobného protokolu: 16. Umiestnenie značky typového schválenia: 17. Dôvod(-y) rozšírenia schválenia: 18. Typové schválenie udelené/rozšírené/zamietnuté/odňaté (2): 19. Miesto: 20. Dátum: 21. Podpis: 22. K tomuto oznámeniu je pripojený zoznam dokumentov uložených v archíve schvaľovacieho úradu, ktorý udelil typové schválenie, pričom tieto dokumenty je možné získať na požiadanie. (1) Rozlišovacie číslo štátu, ktorý udelil/rozšíril/zamietol/odňal typové schválenie (pozri schvaľovacie ustanovenia v tomto predpise). (2) Nehodiace sa prečiarknite. (3) Ako sa definuje v Konsolidovanej rezolúcii o konštrukcii vozidiel (R.E.3.), dokument ECE/TRANS/WP.29/78/Rev.3, ods. 2 – www.unece.org/trans/main/wp29/wp29wgs/wp29gen/wp29resolutions.html.

PRÍLOHA 2 Text obrazu OZNÁMENIE [Maximálny formát: A4 (210 × 297 mm)] (1) Vydal: Názov schvaľovacieho úradu týkajúce sa (2): udelenia typového schválenia rozšírenia typového schválenia zamietnutia typového schválenia odňatia typového schválenia definitívneho zastavenia výroby pre typ vozidla, pokiaľ ide o montáž mechanického spojovacieho zariadenia alebo komponentu podľa predpisu č. 55. Typové schválenie č. Rozšírenie č. 1. Obchodný názov alebo značka vozidla: 2. Typ vozidla: 3. Názov a adresa výrobcu: 4. Prípadne názov a adresa zástupcu výrobcu: 5. Kategória vozidla, napríklad M1, N1 (3): 6. Maximálne prípustné hmotnosti 6.1. Súpravy dvoch vozidiel Maximálna prípustná hmotnosť vozidla: kg Rozloženie maximálnej prípustnej hmotnosti vozidla na nápravy: Maximálna prípustná prípojná hmotnosť prívesu: kg Maximálna prípustná statická hmotnosť pôsobiaca na spojovaciu guľu: kg 6.2. Súpravy viacerých vozidiel (podľa prílohy 8) Maximálna prípustná hmotnosť súpravy vozidiel: kg Maximálna prípustná hmotnosť vozidla: kg Rozloženie maximálnej prípustnej hmotnosti vozidla na nápravy: Maximálna prípustná prípojná hmotnosť kg Medzná hodnota V (podľa potreby) kN 7. Výkonové hodnoty nainštalovaného spojovacieho zariadenia: D kN Dc kN S kg U t V kN Výkonové hodnoty spojovacieho zariadenia namontovaného vzadu v prípade ťažného prívesu: D kN Dc kN S kg U t V kN Text obrazu 8. Pokyny na upevnenie typu spojovacieho zariadenia alebo komponentu na vozidlo a fotografie alebo náčrty montážnych bodov (pozri dodatok k tejto prílohe): 9. Informácie o montáži akýchkoľvek osobitných výstužových konzol alebo platní, alebo rozperných komponentov potrebných na pripevnenie spojovacieho zariadenia alebo komponentu (pozri dodatok k tejto prílohe): 10. Obchodný názov alebo značka mechanického spojovacieho zariadenia alebo komponentu a schvaľovacie číslo: 11. Trieda spojovacieho zariadenia alebo komponentu: 12. Predložené na schválenie dňa: 13. Technická služba zodpovedná za vykonávanie schvaľovacích skúšok: 14. Dátum skúšobného protokolu: 15. Číslo skúšobného protokolu: 16. Umiestnenie značky typového schválenia: 17. Dôvod(-y) rozšírenia schválenia: 18. Typové schválenie udelené/rozšírené/zamietnuté/odňaté (2): 19. Miesto: 20. Dátum: 21. Podpis: 22. K tomuto oznámeniu je pripojený zoznam dokumentov uložených v archíve schvaľovacieho úradu, ktorý udelil typové schválenie, pričom tieto dokumenty je možné získať na požiadanie. 23. Poznámky: (1) Rozlišovacie číslo štátu, ktorý udelil/rozšíril/zamietol/odňal typové schválenie (pozri schvaľovacie ustanovenia v tomto predpise). (2) Nehodiace sa prečiarknite. (3) Ako sa definuje v Konsolidovanej rezolúcii o konštrukcii vozidiel (R.E.3.), dokument ECE/TRANS/WP.29/78/Rev.3, ods. 2 – www.unece.org/trans/main/wp29/wp29wgs/wp29gen/wp29resolutions.html. Dodatok (*1) Zoznam údajov pre inštaláciu mechanického spojovacieho zariadenia alebo komponentu určeného pre konkrétny typ vozidla 1. Opis typu vozidla 1.1. Obchodný názov alebo značka vozidla 1.2. Modely alebo prípadne obchodné názvy vozidiel predstavujúcich typ vozidla 2. Hmotnosti ťažných a ťahaných vozidiel 2.1. Maximálne prípustné hmotnosti ťažných a ťahaných vozidiel 2.2. Rozloženie maximálnej prípustnej hmotnosti ťažného vozidla na nápravy 2.3. Maximálne prípustné vertikálne zaťaženie pôsobiace na spojovaciu guľu/hák ťažného vozidla 2.4. Stav zaťaženia, pri ktorom sa má merať výška ťažnej gule vozidiel kategórie M1 – pozri bod 2 dodatku k prílohe 7. 3. Špecifikácia upevňovacích bodov 3.1. Podrobné údaje a/alebo náčrty inštalačných montážnych bodov pre zariadenie alebo komponent a akékoľvek ďalšie vystužovacie platne, podporné konzoly atď., ktoré sú potrebné na spoľahlivé pripojenie mechanického spojovacieho zariadenia alebo komponentu na ťažné vozidlo 3.2. Výrobca vozidla musí špecifikovať: a) počet a umiestnenie upevňovacích bodov spojovacieho zariadenia na motorovom vozidle; b) najväčší prípustný previs bodu spojenia; c) výšku bodu spojenia nad povrchom vozovky, ako je uvedené v bode 1.1.1 prílohy 7, a výšku bodu spojenia vo vzťahu k upevňovacím bodom spojovacieho zariadenia. 3.3. Pre každý upevňovací bod sa uvedú tieto údaje (v prípade potreby): a) umiestnenie každého otvoru, ktorý je potrebné vyvŕtať na podvozku alebo karosérii vozidla (špecifikácia maximálneho priemeru, ktorý je potrebné vyvŕtať); b) umiestnenie a veľkosť predvŕtaných otvorov (špecifikácia priemeru otvoru); c) umiestnenie a veľkosť pripevnených matíc alebo skrutiek (špecifikácia rozmeru závitu, kvality); d) materiál, ktorý sa má použiť na pripevnenie (napr. bezpečnostné skrutky, podložky atď.); e) akýkoľvek dodatočný montážny bod, ktorý sa používa na pripevnenie spojovacích zariadení (napr. ťažné oko); f) špecifikácia rozmerov sa určí s presnosťou najmenej ± 1 mm; g) výrobca vozidla môže určiť ďalšie špecifikácie, pokiaľ ide o montáž spojovacieho zariadenia (napr. veľkosť a hrúbku zadných dosiek). 4. Názov a adresa výrobcu (*1) Na žiadosť žiadateľa (-ov) v prípade mechanického spojovacieho zariadenia alebo komponentu navrhnutého pre konkrétny typ vozidla informácie poskytne výrobca vozidla buď priamo alebo prostredníctvom schvaľovacieho úradu podľa zoznamu uvedeného v tejto prílohe 2, ktorý vydal typové schválenie podľa predpisu č. 55, ak je k dispozícii. V tomto poslednom prípade musí výrobca vozidla vopred oznámiť výrobcovi spojovacieho zariadenia schvaľovacie číslo na osvedčení, ktoré zodpovedá jeho žiadosti. Tieto údaje sa však nesmú poskytovať na iné účely ako typové schválenia podľa predpisu č. 55.

PRÍLOHA 3 PRÍKLADY USPORIADANIA ZNAČKY TYPOVÉHO SCHVÁLENIA Mechanické spojovacie zariadenie, komponent, alebo vozidlo vybavené zobrazenou značkou typového schválenia je zariadenie alebo komponent schválený v Holandsku (E4) pod schvaľovacím číslom 2439, ktorý spĺňa požiadavky série zmien 01 tohto predpisu. Poznámka: Schvaľovacie číslo musí byť umiestnené v blízkosti kružnice, a to buď nad písmenom „E“ alebo pod ním, alebo vľavo či vpravo od tohto písmena. Číslice schvaľovacieho čísla musia byť na tej istej strane od písmena „E“ a musia byť orientované tým istým smerom. Pri schvaľovacích číslach je potrebné vyhnúť sa používaniu rímskych číslic, aby sa vylúčila možnosť zámeny s inými symbolmi.

PRÍLOHA 4 PRÍKLADY USPORIADANIA OZNAČENIA CHARAKTERISTICKÝCH HODNÔT 1. Všetky mechanické spojovacie zariadenia alebo komponenty sa označia triedou zariadenia alebo komponentu. Okrem toho sa uvedie označenie udávajúce výkonnosť vyjadrenú charakteristickými hodnotami definovanými v bode 2.11 tohto predpisu. 1.1. Výška všetkých písmen a čísel nesmie byť nižšia ako pri schvaľovacom čísle, t. j. a/3, kde a je minimálne 8 mm. 1.2. Charakteristické hodnoty uplatniteľné na každé zariadenie alebo komponent, ktoré majú byť označené, ako sa uvádza v nasledujúcej tabuľke – pozri taktiež bod 7.3 tohto predpisu: Tabuľka 1 Príslušné charakteristické hodnoty, ktoré sa majú vyznačiť na spojovacích zariadeniach alebo komponentoch Opis mechanického spojovacieho zariadenia alebo komponentu Príslušné charakteristické hodnoty, ktoré sa majú vyznačiť Trieda D Dc S U V Spojovacie gule a konzoly – pozri bod 1 prílohy 5 k tomuto predpisu ★ ★ ★ Spojovacie hlavice ★ ★ ★ Závesy ★ ★ ★ ★ ★ Oká oja (*2) ★ ★ ★ ★ ★ Oja (*1) ★ ★ ★ ★ ★ Nosníky ★ ★ ★ ★ ★ Točnice ★ ★ ★ Návesné čapy ★ ★ Montážne dosky točnice ★ ★ ★ Hákové spojovacie zariadenia ★ ★ ★ ★ ★ Príklady: C50-X D130 Dc90 S1000 V35 označuje neštandardný záves triedy C50-X s maximálnou hodnotou D 130 kN, s maximálnou povolenou hodnotou D c 90 kN, s maximálnou povolenou statickou vertikálnou hmotnosťou 1 000 kg a s maximálnou povolenou hodnotou V 35 kN. A50-X D20 S120 označuje štandardnú konzolu so spojovacou guľou triedy A50X s maximálnou hodnotou D 20 kN a s maximálne prípustnou pôsobiacou statickou vertikálnou hmotnosťou 120 kg. (*1) Zavesené oja musia navyše na typovom štítku mať vyznačenú hodnotu Av (*2) V prípade spojovacích zariadení alebo komponentov, ktoré patria do viac ako jednej triedy sa musia špecifikovať príslušné charakteristické hodnoty každej triedy.

PRÍLOHA 5 POŽIADAVKY NA MECHANICKÉ SPOJOVACIE ZARIADENIA ALEBO KOMPONENTY 1. Spojovacie gule a konzoly Požiadavky uvedené v bodoch 1.1 až 1.5 tejto prílohy sú uplatniteľné na všetky spojovacie gule a konzoly triedy A. V bode 1.6 sú podrobne uvedené ďalšie požiadavky, ktoré musia spĺňať štandardné spojovacie gule s priemerom 50 mm so skrutkovým upevnením prírubového typu. 1.1. Spojovacie gule triedy A musia zodpovedať obrázku 2 vonkajším tvarom a vonkajšími rozmermi. Obrázok 2 Spojovacia guľa triedy A Text obrazu guľový 1.2. Tvar a rozmery konzol musia spĺňať požiadavky výrobcu vozidla týkajúce sa upevňovacích bodov a ďalších montážnych zariadení alebo komponentov, pozri dodatok k prílohe 2. 1.3. Odmontovateľné spojovacie gule: 1.3.1. V prípade odmontovateľných spojovacích gúľ alebo komponentov, ktoré nie sú upevnené skrutkami, napríklad triedy A50-X, usporiadanie bodu spojenia a systému uzamknutia sa navrhnú na účely dokonalého mechanického spojenia. 1.3.2. V prípade odmontovateľnej spojovacej gule alebo komponentu, ktoré môžu byť schválené jednotlivo na používanie s celým radom konzol na rôznych vozidlách, napríklad triedy A50-X, má byť voľný priestor okolo spojovacej gule namontovanej na konzole taký, ako je predpísaný na obrázku 25 v prílohe 7. 1.4. Pohyblivé spojovacie zariadenia (spojovacie zariadenia, ktoré sa môžu pohybovať bez odpojenia) Pohyblivé spojovacie zariadenie sa navrhne tak, aby v prevádzkovej polohe bolo možné dokonalé mechanické spojenie. V prípade manuálneho ovládania sila potrebná na sklopenie nesmie prekročiť 20 daN. Pohyb musí byť obmedzený mechanickými koncovými dorazmi. 1.5. Spojovacie gule a ťažné zariadenia musia vyhovovať skúškam uvedeným v bode 3.1 alebo v bode 3.10 prílohy 6 podľa voľby výrobcu. Vždy však platia požiadavky uvedené v bodoch 3.1.7 a 3.1.8. 1.6. Osobitné požiadavky na štandardné spojovacie gule a konzoly prírubového typu tried A50-1 až A50-5 vrátane: 1.6.1. rozmery spojovacích gúľ a konzol prírubového typu triedy A50-1 musia byť také, ako sú uvedené na obrázku 3 a v tabuľke 2; 1.6.2. rozmery spojovacích gúľ a konzol prírubového typu triedy A50-2, A50-3, A50-4 a A50-5 musia byť také, ako sú uvedené na obrázku 4 a v tabuľke 2; 1.6.3. spojovacie gule a konzoly prírubového typu tried A50-1 až A50-5 musia byť vhodné a preskúšajú sa pre charakteristické hodnoty uvedené v tabuľke 3. Obrázok 3 Rozmery štandardných spojovacích gúľ prírubového typu triedy A50-1 (pozri tabuľku 2) Obrázok 4 Rozmery štandardných spojovacích gúľ prírubového typu triedy A50-2 až A50-5 (pozri tabuľku 2) Tabuľka 2 Rozmery štandardných spojovacích gúľ prírubového typu (mm) (pozri obrázky 3 a 4) Trieda A50-1 A50-2, A50-4 A50-3, A50-5 Poznámky: e1 90 83 120 ± 0,5 e2 — 56 55 ± 0,5 d2 17 10,5 15 H13 f 130 110 155 + 6,0; – 0 g 50 85 90 + 6,0; – 0 c 15 15 15 Maximum l 55 110 120 ± 5,0 h 70 80 80 ± 5,0 Tabuľka 3 Minimálne charakteristické hodnoty pre štandardné spojovacie gule prírubového typu Trieda A50-1 A50-2 A50-3 A50-4 A50-5 D 17 20 30 20 30 S 120 120 120 150 150 D = hodnota D (kN) S = statická hmotnosť (kg) 1.7. Výrobcovia spojovacích gúľ a konzol určených na dodatočnú montáž, ktorí nespolupracujú s príslušným výrobcom vozidiel, si musia byť vedomí požiadaviek kladených na pohyb spojovacieho zariadenia uvedených v bode 2 tejto prílohy a musia splniť príslušné požiadavky uvedené v prílohe 7 k tomuto predpisu. 2. Spojovacie hlavice 2.1. Spojovacie hlavice triedy B50 sa navrhnú tak, aby sa mohli bezpečne používať so spojovacími guľami opísanými v bode 1 tejto prílohy, a tým zodpovedali predpísaným charakteristikám. Spojovacie hlavice sa navrhnú tak, aby bolo zaručené bezpečné spojenie s ohľadom na opotrebovanie spojovacích zariadení. 2.2. Spojovacie hlavice musia vyhovieť skúškam uvedeným v bode 3.2 prílohy 6. 2.3. Akékoľvek doplnkové zariadenie (napr. brzdenie, stabilizátor atď.) nesmie mať žiaden nepriaznivý vplyv na mechanické spojenie. 2.4. Musí byť možná horizontálna rotácia spojovacej hlavice aspoň 90° na obe strany od osi spojovacej gule a montáž opísaná v bode 1 tejto prílohy, keď nie je upevnená na vozidle. Súčasne musí byť zabezpečený voľný vertikálny pohyb 20° nad a pod horizontálou. V spojení s horizontálnym uhlom rotácie 90° musí byť tiež možné pootočenie o 25° v oboch smeroch okolo horizontálnej osi. Musia byť možné nasledujúce kombinácie pohybov vo všetkých uhloch horizontálnej rotácie: a) vertikálny rozstup ± 15° pri osovom pootočení ± 25°; b) osové pootočenie ± 10° pri vertikálnom rozostupe ± 20°. 3. Závesy Požiadavky bodov 3.1 až 3.6 tejto prílohy sú uplatniteľné na všetky závesy triedy C50. V bode 3.7 tejto prílohy sú uvedené dodatočné požiadavky, ktoré musia spĺňať štandardné závesy tried C50-1 až C50-6. 3.1. Výkonnostné požiadavky – všetky závesy musia vyhovovať skúškam uvedeným v bode 3.3 prílohy 6. 3.2. Vhodné oká oja – závesy triedy C50 musia byť kompatibilné so všetkými okami oja a závesmi so špecifikovanými charakteristikami triedy D50. 3.3. Hubica Závesy triedy C50 sa vybavia hubicou navrhnutou tak, aby príslušné oko oja bolo usmernené do spojovacieho zariadenia. Ak sa hubica alebo jej podopierajúca časť môžu otáčať okolo vertikálnej osi, musí sa automaticky vrátiť do normálnej polohy a s otvoreným návesným čapom sa musí v tejto polohe zablokovať tak, aby spoľahlivo naviedla oko oja počas postupu spájania. Ak sa hubica alebo jej podopierajúca časť môžu otáčať okolo horizontálnej priečnej osi, kĺb zabezpečujúci rotačnú schopnosť sa musí udržať vo svojej normálnej polohe blokovacím momentom. Tento moment musí byť dostatočný na to, aby zabránil sile 200 N pôsobiacej vertikálne smerom hore na hornú časť hubice spôsobiť vychýlenie kĺbu z jeho normálnej polohy. Blokovací moment musí byť väčší ako ten, ktorý vznikol obsluhou ručnej páky opísanej v bode 3.6 tejto prílohy. Musí byť možné uviesť hubicu do normálnej polohy manuálne. Hubica, ktorá sa otáča okolo horizontálnej priečnej osi je schválená len pre nosnú hmotnosť S do 50 kg a pre hodnotu V do 5 kN. Ak sa hubica alebo jej podopierajúca časť otáča okolo pozdĺžnej osi, rotácia musí byť obmedzovaná blokovacím momentom aspoň 100 Nm. Minimálna požadovaná veľkosť hubice závisí od hodnoty D spojenia: hodnota D ≤ 18 kN – šírka 150 mm, výška 100 mm hodnota D > 18 kN ≤ 25 kN – šírka 280 mm, výška 170 mm hodnota D > 25 kN – šírka 360 mm, výška 200 mm Vonkajšie okraje hubice môžu byť zaoblené. Pre závesy triedy C50-X sú prípustné menšie hubice ak sa ich použitie obmedzí na prívesy so stredovou nápravou s maximálne prípustnou hmotnosťou do 3,5 t alebo ak použitie hubíc uvedených predtým v tabuľke nie je možné z technických dôvodov a ak okrem toho existujú zvláštne okolnosti, ako sú vizuálne pomôcky na zaistenie bezpečného vykonania samočinného postupu spájania, a ak je oblasť použitia obmedzená v schválení podľa informácií uvedených výrobcom spojovacieho zariadenia v oznamovacom formulári, ktorý je uvedený v prílohe 1. 3.4. Minimálny pohyb spojeného oka oja Ak je oko oja spojené so závesom, ale nie je namontované na vozidlo, musí vykazovať ďalej uvedené stupne otáčania. Ak je časť pohybu zabezpečená zvláštnym kĺbom (iba závesy triedy C50-X), oblasť použitia uvedená v oznamovacom formulári uvedenom v prílohe 1 sa obmedzí na prípady uvedené v bode 1.3.8 prílohy 7. 3.4.1. ± 90° horizontálne okolo vertikálnej osi od pozdĺžnej osi vozidla – pozri obrázok 5. Obrázok 5 Horizontálna rotácia spojeného oka oja Pozdĺžna os ťažného vozidla 90°min 90°min 3.4.2. ± 20° vertikálne okolo priečnej osi od horizontálnej roviny vozidla – pozri obrázok 6. Obrázok 6 Vertikálna rotácia spojeného oka oja Horizontálna rovina kĺb 20°min 20°min 20°min 20°min 3.4.3. ± 25° o osová rotácia okolo pozdĺžnej osi od horizontálnej roviny vozidla – pozri obrázok 7. Obrázok 7 Osová rotácia spojeného oka oja Horizontálna rovina 25°min 25°min 25°min 25°min 3.5. Zabezpečenie zamedzujúce neúmyselnému rozpojeniu: V uzatvorenej polohe sa návesný čap zaistí dvoma zabezpečovacími zariadeniami zaisťujúcimi dokonalé mechanické spojenie, z ktorých každé si musí zachovať účinnosť v prípade poruchy druhého zariadenia. Uzavretá a zaistená poloha zapojenia musí byť zreteľne navonok označená mechanizmom. Musí byť možné overiť polohu indikátora hmatom, napr. v tme. Mechanické zariadenie musí označovať zapojenie oboch zabezpečovacích zariadení (podmienka AND). Stačí však označiť zapojenie len jedného zabezpečovacieho zariadenia, ak je v tejto situácii zapojenie druhého zabezpečovacieho zariadenia inherentným prvkom konštrukcie. 3.6. Zariadenia na otváranie 3.6.1. Ručné páky Ručné páky musia byť konštruované tak, aby sa dali ľahko používať a mali zaoblený koniec. Spojovacie zariadenie nesmie mať ostré hrany ani miesta, o ktoré by sa dalo zachytiť, v blízkosti ručnej páky, čo by mohlo viesť k poraneniu v priebehu spájania. Sila potrebná na uvoľnenie spojovacieho zariadenia, meraná bez oka oja, nesmie presiahnuť 250 N kolmo na ručnú páku pozdĺž čiary pohybu. 3.6.2. Diaľkové ovládanie Na zariadenia s diaľkovým ovládaním sa vzťahuje bod 12.3.6 prílohy 5. 3.7. Osobitné požiadavky na štandardné závesy triedy C50-1 až C50-6: 3.7.1. Otáčavý pohyb oka oja okolo priečnej osi sa musí dosiahnuť pomocou guľového tvaru návesného čapu (a nie pomocou kĺbu). 3.7.2. Ťažné a tlačné nárazové zaťaženia v smere pozdĺžnej osi z dôvodu voľného priestoru medzi návesným čapom a okom oja sa musia zmierniť pomocou pružiny a/alebo tlmiacich zariadení (okrem triedy C50-1). 3.7.3. Rozmery musia zodpovedať obrázku 8 a tabuľke 4. 3.7.4. Spojovacie zariadenia musia vyhovovať charakteristickým hodnotám uvedeným v tabuľke 5 a musia byť pre tieto hodnoty skúšané. Obrázok 8 Rozmery štandardných závesov (mm) (pozri tabuľku 4) Tabuľka 4 Rozmery štandardných závesov (mm) (pozri obrázok 8) Trieda C50-1 C50-2 C50-3 C50-4 C50-5 C50-6 C50-7 Poznámky e1 83 83 120 140 160 160 ± 0,5 e2 56 56 55 80 100 100 ± 0,5 d1 — 54 74 84 94 94 Maximum d2 10,5 10,5 15 17 21 21 H13 f 110 110 155 180 200 200 + 6,0; – 0 g 85 85 90 120 140 140 ± 3,0 a 100 170 200 200 200 200 + 20,0; – 0 b 150 280 360 360 360 360 + 20,0; – 0 c 20 20 24 30 30 30 Maximum h 150 190 265 265 265 265 Maximum l1 — 150 250 300 300 300 Maximum l2 150 300 330 330 330 330 Maximum l3 100 160 180 180 180 180 ± 20,0 T — 15 20 35 35 35 Maximum Tabuľka 5 Minimálne charakteristické hodnoty pre štandardné závesy Trieda C50-1 C50-2 C50-3 C50-4 C50-5 C50-6 C50-7 D 18 25 70 100 130 190 190 Dc 18 25 50 70 90 120 130 S 200 250 650 900 1 000 1 000 1 000 V 12 10 18 25 35 50 75 D = hodnota D (kN) Dc = hodnota D (kN) pre použitie na prívese so stredovou nápravou S = statické vertikálne zaťaženie na spojovacie zariadenie (kg) V = hodnota V (kN) 4. Oká oja 4.1. Všeobecné požiadavky na oká oja triedy D50: Všetky oká oja triedy D50 musia byť schopné vyhovieť skúškam uvedeným v bode 3.4 prílohy 6. Oká oja triedy D50 sú určené na používanie so závesmi C50. Oká oja sa nesmú osovo rotovať (pretože sa môžu vychyľovať príslušné spojovacie zariadenia). Ak sú na oká oja triedy D50 namontované puzdrá, musia zodpovedať rozmerom uvedeným na obrázku 9 (nie je povolené pre triedu D50-C) alebo na obrázku 10. Puzdrá nesmú byť prizvárané na oká oja. Oká oja triedy D50 musia mať rozmery uvedené v bode 4.2. Tvar drieku oka oja triedy D50-X nie je špecifikovaný, ale vo vzdialenosti 210 mm od stredu oka oja musí byť výška „h“ a šírka „b“ v rámci limitov uvedených v tabuľke 6. Obrázok 9 Puzdro s drážkou pre oká oja triedy D50 Obrázok 10 Puzdro bez drážky pre oká oja triedy D50-C Tabuľka 6 Rozmery pre oká oja D50-A a D50-X, pozri obrázok 11 Trieda h (mm) b (mm) D50-A 65 + 2/– 1 60 + 2/– 1 D50-X 80 max. 62 max. Tabuľka 7 Minimálne charakteristické hodnoty pre štandardné oká oja Trieda D Dc S V D50-A 130 90 1 000 30 D50-B 130 90 1 000 25 D50-C 190 120 1 000 50 D50-D 190 130 1 000 75 4.2. Osobitné požiadavky na oká oja triedy D50: 4.2.1. Oká oja triedy D50-A a D50-X musia mať rozmery uvedené na obrázku 11. Obrázok 11 Rozmery oka oja tried D50-A a D50-X (pozri tabuľku 6) Text obrazu Guľa A-A znázornené bez púzdra 4.2.2. Oká oja triedy D50-B musia mať rozmery uvedené na obrázku 12. Obrázok 12 Rozmery oka oja triedy D50-B, ostatné rozmery (pozri na obrázku 11) Text obrazu 70,6 medzi stenami 70,6 ± 0,1 medzi stenami Zásuvka oja Oko oja 4.2.3. Oká oja triedy D50-C a D50-D musia mať rozmery uvedené na obrázku 13. Obrázok 13 Rozmery oka oja tried D50-C a D50-D (ostatné rozmery pozri na obrázku 11) Text obrazu Rez AA 4.2.4. Na oká oja tried D50-C a D50-D musia byť namontované puzdrá bez drážky znázornené na obrázku 10. 4.3. Hodnoty zaťaženia pre štandardné oká oja Štandardné oká oja a prostriedky na pripevnenie musia byť vyhovujúce a skúšané na hodnoty zaťaženia uvedené v tabuľke 7. 4.4. Všeobecné požiadavky na toroidné oká oja triedy L: 4.4.1. Toroidné oká oja triedy L sú určené na používanie s hákovými spojovacími zariadeniami triedy K. 4.4.2. Ak sa používajú s hákovými spojovacími zariadeniami triedy K, musia spĺňať požiadavky na pohyb uvedené v bode 10.2 tejto prílohy. 4.4.3. Toroidné oká oja triedy L musia mať rozmery uvedené na obrázku 14 a v tabuľke 8. Obrázok 14 Rozmery toroidného oka oja triedy L (pozri tabuľku 8) 4.4.4. Toroidné oká oja triedy L musia vyhovieť skúškam uvedeným v bode 3.4 prílohy 6 a musia vyhovovať charakteristickým hodnotám uvedeným v tabuľke 9. Tabuľka 8 Rozmery toroidného oka oja triedy L (pozri obrázok 14) (mm) Trieda L1 L2 L3 L4 L5 Poznámky a 68 + 1,6/– 0,0 76,2 ± 0,8 76,2 ± 0,8 76,2 ± 0,8 68 + 1,6/– 0,0 b 41,2 ± 0,8 41,2 ± 0,8 41,2 ± 0,8 41,2 ± 0,8 41,2 ± 0,8 c 70 65 65 65 70 Minimum Tabuľka 9 Minimálne charakteristické hodnoty pre toroidné oká oja triedy L Trieda L1 L2 L3 L4 L5 D kN 30 70 100 130 180 Dc kN 27 54 70 90 120 S kg 200 700 950 1 000 1 000 V kN 12 18 25 35 50 5. Oja 5.1. Oja triedy E musia vyhovieť skúškam predpísaným v bode 3.3 prílohy 6. 5.2. Aby sa zabezpečilo spojenie s ťažným vozidlom, môžu byť na oja namontované buď spojovacie hlavice, ako je uvedené v bode 2, alebo oká oja, ako je uvedené v bode 4 tejto prílohy. Spojovacie hlavice a oká oja môžu byť pripevnené skrutkami, skrutkami s matkou alebo zváraním. 5.3. Zariadenia na nastavenie výšky pre zavesené oja 5.3.1. Na zavesené oje musí byť namontované zariadenie na jeho nastavenie na výšku spojovacieho zariadenia alebo hubice. Tieto zariadenia musia byť konštruované tak, aby oje mohlo byť nastavené jednou osobou bez použitia nástrojov alebo akýchkoľvek iných pomôcok. 5.3.2. Zariadenia na nastavenie výšky musia byť schopné nastaviť oko oja alebo spojovaciu guľu z horizontály nad zemou aspoň o 300 mm smerom hore alebo dole. V tomto rozsahu musí byť oje nastaviteľné postupne alebo po maximálnych krokoch 50 mm meraných pri oku oja alebo pri spojovacej guli. 5.3.3. Zariadenie na nastavenie výšky nesmie prekážať ľahkému pohybu oja po spojení. 5.3.4. Zariadenie na nastavenie výšky nesmie prekážať činnosti akejkoľvek nájazdovej brzdy. 5.4. V prípade oja kombinovaného s nájazdovými brzdami vzdialenosť medzi stredom oka oja a koncom voľného drieku oka oja nesmie byť menšia než 200 mm, keď je brzda zapojená. Keď je driek oja úplne zasunutý, vzdialenosť nesmie byť menšia než 150 mm. 5.5. Oje pre prívesy so stredovou nápravou musí mať voči priečnym silám aspoň polovicu z momentu odolnosti, ktorý má voči vertikálnym silám. 6. Nosníky 6.1. Nosníky triedy F musia vyhovovať skúškam predpísaným v bode 3.3 prílohy 6. 6.2. Schéma vŕtania pre montáž štandardných závesov triedy C musí byť v súlade s obrázkom 15 a tabuľkou 10. 6.3. Nosníky nesmú byť prizvárané k podvozku, karosérii ani k inej časti vozidla. Obrázok 15 Montážne rozmery pre štandardné závesy (pozri tabuľku 10) Tabuľka 10 Montážne rozmery štandardných závesov (pozri obrázok 15) (mm) Trieda C50-1 C50-2 C50-3 C50-4 C50-5 C50-6 C50-7 Poznámky e1 83 83 120 140 160 160 ± 0,5 e2 56 56 55 80 100 100 ± 0,5 d1 — 55 75 85 95 95 + 1,0/– 0,5 d2 10,5 10,5 15 17 21 21 H13 T — 15 20 35 35 35 Maximum F 120 120 165 190 210 210 Minimum G 95 95 100 130 150 150 Minimum L1 — 200 300 400 400 400 Minimum 7. Točnice a riadiace kliny Požiadavky bodov 7.1 až 7.7 sú uplatniteľné na všetky točnice triedy G50. Dodatočné požiadavky, ktoré musia spĺňať štandardné spojovacie zariadenia, sú uvedené v bode 7.9. Riadiace kliny musia spĺňať požiadavky uvedené v bode 7.8. 7.1. Vyhovujúce návesné čapy Točnice triedy G50 musia byť navrhnuté tak, aby sa dali používať s návesnými čapmi triedy H50 a aby spolu dosahovali predpísané charakteristiky. 7.2. Vodidlá Točnice sa vybavia vodidlom, ktoré zaistí bezpečné a správne zapojenie návesného čapu. Vstupná šírka vodidla pre štandardné točnice s priemerom 50 mm musí byť aspoň 350 mm (pozri obrázok 16). Pre malé, neštandardné točnice triedy G50-X a s maximálnou hodnotou „D“ 25 kN musí byť vstupná šírka aspoň 250 mm. Obrázok 16 Rozmery štandardných točníc (pozri obrázok 11) Poznámky: Text obrazu Zaisťovacia hubica Operná pätka pre vodiaci klin skosenie hubice min. ± 12° Rez A-A Zväčšený pohľad na návesný čap Obrázok 16a Tolerancie montážnych otvorov montážnych dosiek triedy J pre točnice (pozri bod 9.1 tejto prílohy) Pozdĺžna os ťažného vozidla Poloha návesného čapu Tabuľka 11 Rozmery štandardných točníc (pozri obrázok 16) (mm) Trieda G50-1 G50-2 G50-3 G50-4 G50-5 G50-6 H 140-159 160-179 180-199 200-219 220-239 240-260 7.3. Minimálny pohyb točnice Bez toho, aby bola točnica pripevnená k vozidlu alebo k montážnej doske, avšak s ohľadom na účinok montážnych skrutiek, musí točnica s návesným čapom v jazdnej polohe umožniť otáčanie návesného čapu v nasledujúcich minimálnych hodnotách: 7.3.1. ± 90° okolo vertikálnej osi (neplatí pre točnice s korekciou trajektórie návesu); 7.3.2. ± 12° okolo horizontálnej osi, priečne k smeru jazdy. Tento uhol sa nemusí nevyhnutne dodržať pri použití mimo ciest. 7.3.3. Osová rotácia okolo pozdĺžnej osi v rozmedzí ± 3° je prípustná. Na plne oscilujúcej točnici však môže byť tento uhol prekročený za predpokladu, že zabezpečovací mechanizmus umožňuje obmedzenie rotácie na maximálne ± 3°. 7.4. Zabezpečovacie zariadenia na zabránenie rozpojenia točnice Točnica sa uzavrie po spojení dvoch mechanických zabezpečovacích zariadení zaisťujúcich dokonalé mechanické spojenie, z ktorých každé zostane účinné v prípade poruchy druhého zariadenia. Primárne zabezpečovacie zariadenie musí pracovať automaticky, avšak sekundárne zabezpečovacie zariadenie môže byť buď automatické, alebo obsluhované ručne. Sekundárne zabezpečovacie zariadenie môže byť navrhnuté tak, aby pracovalo v spojení s primárnym zariadením a zabezpečovalo dodatočné dokonalé mechanické zabezpečenie primárneho zariadenia. Sekundárne zabezpečovacie zariadenie sa uzavrie iba v prípade, ak sa riadne uzavrelo primárne zariadenie. Nesmie byť možné neúmyselne uvoľniť zabezpečovacie zariadenia. Uvoľnenie si musí vyžadovať zámerný úkon vodiča alebo prevádzkovateľa vozidla. Uzatvorená a uzamknutá poloha spojovacieho zariadenia sa označuje vizuálne pomocou mechanizmu a musí byť možné overiť polohu indikátora hmatom, napríklad v prípade kontroly polohy v tme. Indikátor musí označovať zapojenie obidvoch zabezpečovacích zariadení, primárneho aj sekundárneho, je však dostatočné označiť zapojenie len jedného zabezpečovacieho zariadenia, ak je v tejto situácii súčasné zapojenie druhého zabezpečovacieho zariadenia inherentným prvkom konštrukcie. 7.5. Manipulačné zariadenia alebo uvoľňovacie mechanizmy V uzatvorenej polohe sa zamedzí neúmyselnej alebo náhodnej prevádzke manipulačných zariadení a uvoľňovacích mechanizmov. Obsluha záverového systému na uvoľnenie zabezpečovacieho zariadenia si musí vyžadovať cielenú a vedomú činnosť. 7.6. Povrchová úprava Povrchy dosiek spojovacieho zariadenia a uzáveru musia byť funkčne uspokojivé a starostlivo opracované, vykované, odliate alebo vylisované. 7.7. Požiadavky na zaťaženie Všetky točnice musia vyhovovať skúškam opísaným v bode 4.7 prílohy 6. 7.8. Riadiace kliny 7.8.1. Rozmery riadiacich klinov pre korekciu trajektórie návesov musia zodpovedať rozmerom uvedeným na obrázku 17. Obrázok 17 Rozmery pružinových riadiacich klinov Text obrazu 218 max spojené rozpojené Rez AA 7.8.2. Riadiaci klin musí umožňovať bezpečné a spoľahlivé zapojenie a musí byť uložený na pružine. Tuhosť pružiny sa vyberie tak, aby bolo možné zapojiť prázdny, ako aj plne naložený náves, pričom je riadiaci klin počas jazdy pevne v kontakte s bokmi spojovacieho zariadenia. Rozpojenie točnice musí byť možné s prázdnym, ako aj naloženým návesom. 7.9. Osobitné požiadavky na štandardné točnice: 7.9.1. Rozmery musia zodpovedať obrázku 16 a tabuľke 11. 7.9.2. Musia byť vhodné a skúšané pre hodnotu D 150 kN a hodnotu U 20 t. 7.9.3. Uvoľnenie musí byť možné pomocou ručnej páky, ktorá je priamo na točnici. 7.9.4. Musia byť vhodné na korekciu trajektórie návesov pomocou riadiacich klinov – pozri bod 7.8. 8. Návesné čapy 8.1. Návesné čapy triedy H50 (ISO 337) musia mať rozmery uvedené na obrázku 18. Obrázok 18 Rozmery návesných čapov triedy H50 8.2. Návesné čapy musia vyhovieť skúškam uvedeným v bode 3.9 prílohy 6. 9. Montážne dosky 9.1. Montážne dosky triedy J pre točnice musia mať kruhové montážne otvory umiestnené tak, aby zodpovedali obrázku 16a, pokiaľ sú určené pre štandardné točnice. Montážne otvory však musia mať priemer 17 mm + 2,0 mm/– 0,0 mm. Otvory musia byť kruhové, BEZ drážky (pozri obrázok 16a). 9.2. Montážne dosky pre štandardné točnice musia byť vhodné na korekciu trajektórie návesu pomocou riadiacich klinov. Montážne dosky pre neštandardné točnice, ktoré sú nevhodné na korekciu trajektórie návesu, musia byť príslušne označené. 9.3. Montážne dosky pre točnice musia vyhovieť skúškam uvedeným v bode 3.8 prílohy 6. 10. Hákové spojovacie zariadenia 10.1. Všeobecné požiadavky na hákové spojovacie zariadenia triedy K: 10.1.1. Všetky hákové spojovacie zariadenia triedy K musia vyhovieť testom uvedeným v bode 3.5 prílohy 6 a musia zodpovedať charakteristických hodnotám uvedeným v tabuľke 13. 10.1.2. Hákové spojovacie zariadenia triedy K musia mať rozmery uvedené na obrázku 19 a v tabuľke 12. Triedy K1 až K4 sú nesamočinné spojovacie zariadenia určené na použitie iba s prívesmi, ktorých maximálne prípustná hmotnosť nepresahuje 3,5 t a triedy KA1 až KA3 sú samočinné spojovacie zariadenia. Obrázok 19 Rozmery a otáčanie hákových spojovacích zariadení triedy K 10.1.3. Hákové spojovacie zariadenie sa môže používať iba s toroidným okom oja, a ak sa používa s toroidným okom oja triedy L, tak spojovacie zariadenie triedy K musí mať stupne otáčania uvedené v bode 10.2 tejto prílohy. 10.1.4. Hákové spojovacie zariadenie triedy K sa musí používať s toroidným okom, ktoré umožňuje minimálny voľný priestor alebo voľný pohyb 3 mm a maximálny voľný priestor 5 mm, keď je nové. Vyhovujúce oká oja uvádza výrobca spojovacieho zariadenia v oznamovacom formulári uvedenom v prílohe 1. 10.2. Keď sa spojovacie zariadenie triedy K používa s toroidným okom triedy L bez montáže na vozidle, musí mať tieto nesúčasné uhly pohybu – pozri tiež obrázok 19: 10.2.1. ± 90° horizontálne okolo vertikálnej osi spojovacieho zariadenia; 10.2.2. ± 40° vertikálne okolo horizontálnej priečnej vertikálnej osi spojovacieho zariadenia; 10.2.3. ± 20° osovej rotácie okolo horizontálnej pozdĺžnej osi spojovacieho zariadenia. 10.3. Samočinné hákové spojovacie zariadenia triedy K musia mať hubicu navrhnutú tak, aby bolo oko oja usmernené do spojovacieho zariadenia. 10.4. Zabezpečenie zamedzujúce neúmyselnému rozpojeniu: V uzatvorenej polohe sa spojovacie zariadenie zaistí dvoma zabezpečovacími zariadeniami zaisťujúcimi dokonalé mechanické spojenie, z ktorých každé si musí zachovať účinnosť v prípade poruchy druhého zariadenia. Uzavretá a zaistená poloha zapojenia musí byť zreteľne navonok označená mechanizmom. Musí byť možné overiť polohu indikátora hmatom, napr. v tme. Mechanické zariadenie musí označovať zapojenie oboch zabezpečovacích zariadení (podmienka AND). Stačí však označiť zapojenie len jedného zabezpečovacieho zariadenia, ak je v tejto situácii zapojenie druhého zabezpečovacieho zariadenia inherentným prvkom konštrukcie. 10.5. Ručné páky Ručné páky musia byť konštruované tak, aby sa dali ľahko používať a mali zaoblený koniec. Spojovacie zariadenie nesmie mať ostré hrany ani miesta, o ktoré by sa dalo zachytiť, v blízkosti ručnej páky, čo by mohlo viesť k poraneniu v priebehu spájania. Sila potrebná na uvoľnenie spojovacieho zariadenia, meraná bez oka oja, nesmie presiahnuť 250 N kolmo na ručnú páku pozdĺž čiary pohybu. Tabuľka 12 Rozmery hákových spojovacích zariadení triedy K (pozri obrázok 19) Trieda K1 K2 K3 K4 KA1 KA2 KA3 Poznámky e1 — 83 83 120 120 140 160 ± 0,5 e2 — 56 56 55 55 80 100 ± 0,5 e3 90 — — — — — — ± 0,5 d2 17 10,5 10,5 15 15 17 21 H13 c 3 3 3 3 3 3 3 Minimum f 130 175 175 180 180 200 200 Maximum g 100 100 100 120 120 140 200 Maximum a 45 45 45 45 45 45 45 + 1,6/– 0,0 L1 120 120 120 120 250 300 300 Maximum L2 74 74 63 74 90 90 90 Maximum L3 110 130 130 150 150 200 200 Maximum

Tabuľka 13 Charakteristické hodnoty pre hákové spojovacie zariadenia triedy K Trieda K1 K2 K3 K4 KA1 KA2 KA3 D kN 17 20 20 25 70 100 130 Dc kN — — 17 20 54 70 90 S kg 120 120 200 250 700 900 1 000 V kN — — 10 10 18 25 35 11. Jednoúčelové spojovacie zariadenia s ojom triedy T 11.1. Jednoúčelové spojovacie zariadenia s ojom triedy T sú určené na používanie na špecifických súpravách vozidiel, napr. na prívesoch na prepravu osobných automobilov. Tieto vozidlá majú zvláštne konštrukcie a môžu si vyžadovať príslušné a neobvyklé umiestnenie spojovacieho zariadenia. 11.2. Používanie spojovacích zariadení triedy T je obmedzené na prívesy so stredovou nápravou a toto obmedzenie sa uvedie v oznamovacom formulári uvedenom v prílohe 1. 11.3. Spojovacie zariadenia triedy T sa schvaľujú ako stabilné páry a nesmie byť možné rozpojiť spojovacie zariadenie iným spôsobom ako v dielni s použitím nástrojov, ktoré sa zvyčajne vo vozidle nenachádzajú. 11.4. Spojovacie zariadenia triedy T nesmú byť počas prevádzky samočinné. 11.5. Spojovacie zariadenia triedy T musia vyhovieť príslušným skúšobným požiadavkám uvedeným v bode 3.3 prílohy 6 s výnimkou bodu 3.3.4. 11.6. V prípade spojovacieho zariadenia bez montáže na vozidle, ale zmontovaného v rovnakej bežnej polohe, ako keď je namontované na vozidlo, musí mať tieto minimálne a súčasné uhly voľného pohybu: 11.6.1. ± 90° horizontálne okolo vertikálnej osi; 11.6.2. ± 8° vertikálne okolo horizontálnej priečnej osi; 11.6.3. ± 3° osová rotácia okolo horizontálnej pozdĺžnej osi. 12. Spojovacie zariadenia s ojom triedy W 12.1.1. Spojovacie zariadenia triedy W v rámci samočinného postupu krokov samočinne mechanicky spoja obidve vozidlá a vytvoria elektrické spojenie a spojenie na prenos pneumatickej brzdovej sily. 12.1.2. Spojovacie zariadenia triedy W v rámci samočinného postupu krokov samočinne prerušia elektrické spojenie a spojenie na prenos pneumatickej brzdovej sily a mechanicky rozpoja obidve vozidlá. 12.2. Spojovacie zariadenia triedy W musia vyhovieť príslušným skúšobným požiadavkám uvedeným v bode 3.3 prílohy 6 s výnimkou bodu 3.3.4. Uzatváracie zariadenie a všetky zabezpečovacie zariadenia sa skúšajú pomocou statickej sily 0,25 D pôsobiacej v smere rozpojenia. Skúška nesmie spôsobiť otvorenie uzatváracieho zariadenia. Zabezpečovacie zariadenie musí byť po skúške plne funkčné. Skúšobná sila 0,1 D je dostatočná v prípade valcových návesných čapov. 12.3. V prípade spojovacieho zariadenia bez montáže na vozidle, ale zmontovaného a spojeného v rovnakej bežnej polohe, ako keď je namontované na vozidle, musí mať tieto minimálne a súčasné uhly voľného pohybu: 12.3.1. ± 90° horizontálne okolo vertikálnej osi; 12.3.2. ± 20° vertikálne okolo horizontálnej priečnej osi; 12.3.3. ± 25° osová rotácia okolo horizontálnej pozdĺžnej osi. 12.4. Spojovacie zariadenie triedy W vybavené diaľkovým ovládaním musí spĺňať požiadavky bodu 13 tejto prílohy. 12.5. Spojovacie zariadenie triedy W musí byť vybavené oznamovačom diaľkového ovládania podľa bodu 13 tejto prílohy. 13. Zariadenia na diaľkové oznamovanie a diaľkové ovládanie 13.1. Zariadenia na diaľkové oznamovanie a diaľkové ovládanie sú povolené len na samočinných závesoch a samočinných točniciach. Zariadenia na diaľkové oznamovanie a diaľkové ovládanie sú povolené len na samočinných spojovacích zariadeniach tried C50-X a G50-X. Zariadenia na diaľkové oznamovanie a diaľkové ovládanie nesmú obmedzovať minimálny voľný pohyb spojeného oka oja alebo zapojeného návesu. Musia byť trvalo namontované na vozidle. Pre všetky zariadenia na diaľkové oznamovanie a diaľkové ovládanie platí rozsah skúšania a schvaľovania ako pre spojovacie zariadenie spolu so všetkými časťami manipulačných a prenosových zariadení. 13.2. Diaľkové oznamovanie 13.2.1. Pri postupe samočinného spájania musia zariadenia na diaľkové oznamovanie oznamovať uzavretú a dvojmo zabezpečenú polohu spojenia optickým spôsobom podľa bodu 13.2.2. Okrem toho môže byť oznámená otvorená poloha. V tomto prípade musí oznámenie prebehnúť v súlade s bodom 13.2.3. Zariadenie diaľkového oznamovania sa automaticky po každom otvorení a uzatvorení spojovacieho zariadenia aktivuje a resetuje. 13.2.2. Zmena z otvorenej na uzavretú a dvojmo zabezpečenú polohu sa oznámi zeleným optickým signálom. 13.2.3. Otvorená a/alebo nezabezpečená poloha sa oznámi červeným optickým signálom. 13.2.4. V prípade indikácie ukončenia samočinného postupu spojenia diaľkový indikátor zabezpečí, že sa návesný čap dostal do konečnej dvojmo zabezpečenej polohy. 13.2.5. Ak sa počas postupu spájania nedosiahne konečná poloha, systém diaľkového oznamovania nesmie v dôsledku vzniku akejkoľvek chyby v tomto systéme oznamovať uzavretú a zabezpečenú polohu. 13.2.6. Rozpojenie jedného z dvoch zabezpečovacích zariadení musí vyvolať vypnutie zeleného optického signálu a zapnutie červeného optického signálu (ak je namontovaný). 13.2.7. Ponechajú sa mechanické indikátory, ktoré sú namontované priamo na spojovacom zariadení. 13.2.8. Aby vodič nebol rozptyľovaný počas normálnej jazdy, musí mať možnosť vypnúť zariadenie na diaľkové oznamovanie, avšak toto zariadenie musí byť po najbližšom otvorení a zatvorení spojovacieho zariadenia samočinne znovu aktivované – pozri bod 13.2.1. 13.2.9. Ak sú nainštalované v kabíne vodiča, musia zariadenia na diaľkové oznamovanie byť namontované v priamom zornom poli vodiča a musia byť jasne identifikované. Ak sú namontované na bočnej strane vozidla, musia byť zariadenia na diaľkové oznamovanie permanentne a zreteľne identifikované. 13.3. Diaľkové ovládanie 13.3.1. Ak sa použije diaľkové ovládacie zariadenie, ako je definované v bode 2.8 tohto predpisu, použije sa tiež diaľkové oznamovacie zariadenie podľa opisu v bode 13.2. 13.3.2. Musí byť nainštalovaný jednoúčelový spínač (t. j. hlavný spínač, páka alebo ventil), ktorý umožňuje otvorenie alebo uzavretie zapojenia pomocou diaľkového ovládacieho zariadenia. Ak tento hlavný spínač nie je umiestnený v kabíne vodiča, nesmie sa nachádzať v polohe, v ktorej je voľne prístupný neoprávneným osobám, alebo musí byť uzamykateľný. Skutočné ovládanie spojovacieho zariadenia je možné len vtedy, keď je vylúčené neúmyselné uvedenie do činnosti napríklad pri operácii, ktorá si vyžaduje použitie obidvoch rúk. Musí byť možné zistiť, či bolo otvorenie spojovacieho zariadenia ovládané na diaľku ukončené, alebo nie. 13.3.3. Ak sa diaľkové ovládanie týka spojovacieho zariadenia, ktoré sa otvára vonkajšou silou, stav, pri ktorom vonkajšia sila pôsobí na spojovacie zariadenie, musí byť primerane oznámený vodičovi. Nie je to potrebné v prípade, keď vonkajšia sila pôsobí len vtedy, keď je v činnosti diaľkové ovládanie. 13.3.4. Ak sa ovládacie zariadenie na otváranie spojovacieho zariadenia ovládané na diaľku montuje externe na vozidle, musí byť možné kontrolovať priestor medzi spojenými vozidlami, avšak nie je potrebné do tohto priestoru vstúpiť na účely jeho obsluhy. 13.3.5. Akákoľvek chyba ovládania alebo jednotlivá chyba v systéme nesmie spôsobiť otvorenie spájacieho zariadenia počas normálnej jazdy na ceste. Akékoľvek chyby v systéme sa oznámia priamo alebo musia byť ihneď zreteľné pri nasledujúcej prevádzke, napr. nesprávnou činnosťou systému. 13.3.6. V prípade poruchy diaľkového ovládania musí byť v prípade núdze možné otvoriť spojovacie zariadenie minimálne jedným iným spôsobom. Ak si to vyžaduje použitie nástroja, tento nástroj musí byť súčasťou sady nástrojov vozidla. Požiadavky bodu 3.6 tejto prílohy sa nevzťahujú na ručné páky používané výhradne na otváranie spojovacieho zariadenia v prípade núdze. 13.3.7. Diaľkové ovládacie zariadenia musia byť trvale a jasne identifikované.

PRÍLOHA 6 SKÚŠKY MECHANICKÝCH SPOJOVACÍCH ZARIADENÍ ALEBO KOMPONENTOV 1. Všeobecné požiadavky na skúšky 1.1. Vzorky spojovacích zariadení sa musia skúšať na pevnosť, ako aj na funkčnosť. Skúšky sa vykonajú pre najhorší prípad. Teoretické posúdenie sa môže vykonávať na stanovenie podmienok najhorších prípadov. Fyzické skúšanie sa musí vykonávať vždy, keď je to možné, ak však nie je stanovené inak, schvaľovací úrad alebo technická služba môže upustiť od fyzickej skúšky pevnosti, ak jednoduchá konštrukcia komponentu umožňuje teoretické posúdenie. Vo všetkých prípadoch teoretické posúdenia musia zabezpečiť rovnakú kvalitu výsledkov ako dynamické alebo statické skúšanie. V prípadoch pochybností sú rozhodujúce výsledky skúšok fyzického skúšania. Pozri taktiež bod 4.10 tohto predpisu. 1.2. Pevnosť spojovacích zariadení sa overí dynamickou skúškou (skúška odolnosti). V niektorých prípadoch môžu byť potrebné doplnkové statické skúšky (pozri bod 3 tejto prílohy). 1.3. Dynamická skúška (okrem skúšky podľa bodu 3.10 tejto prílohy) sa vykonáva s približne sínusoidným zaťažením (striedavým a/alebo pulzujúcim) s určitým počtom záťažových cyklov primerane k materiálu. Nesmú sa vyskytnúť žiadne praskliny ani zlomeniny. 1.4. Pri predpísaných statických skúškach je povolená iba malá stála deformácia. Pokiaľ nie je stanovené inak, stála plastická deformácia po uvoľnení nesmie byť väčšia ako 10 % maximálnej deformácie nameranej počas skúšky. V prípade, že meranie deformácie počas skúšky ohrozuje osobu vykonávajúcu skúšku, potom za predpokladu, že ten istý parameter sa skontroloval inými skúškami, ako je dynamická skúška, sa môže táto časť statickej skúšky vynechať. 1.5. Predpokladané zaťaženia pri dynamických skúškach sú založené na zložke horizontálnej sily v pozdĺžnej osi vozidla a zložke vertikálnej sily. Zložky horizontálnej sily priečne k pozdĺžnej osi vozidla a momenty sa neberú do úvahy za predpokladu, že majú len malý význam. Toto zjednodušenie neplatí pre skúšobný postup podľa bodu 3.10 tejto prílohy. Ak konštrukcia spojovacieho zariadenia alebo jeho upevnenia k vozidlu, alebo upevnenie doplnkových systémov (ako sú stabilizátory, tesné spojovacie zariadenia atď.) vyvoláva dodatočné sily alebo momenty, môže schvaľovací úrad alebo technická služba požadovať doplnkové testy. Zložka horizontálnej sily v pozdĺžnej osi vozidla je reprezentovaná teoreticky stanovenou referenčnou silou, hodnotou D alebo Dc. Zložka vertikálnej sily je v prípade potreby reprezentovaná statickým vertikálnym nosným zaťažením S v bode spojenia a predpokladaným vertikálnym zaťažením V alebo statickým vertikálnym nosným zaťažením U v prípade točníc. 1.6. Charakteristické hodnoty D, Dc, S, V a U, na ktorých sú založené skúšky a ktoré sú definované v bode 2.11 tohto predpisu, sa prevezmú zo žiadosti výrobcu o typové schválenie – pozri oznamovacie formuláre uvedené v prílohách 1 a 2. 1.7. Akékoľvek zabezpečovacie zariadenie umožňujúce dokonalé spojenie, ktoré je udržiavané vo svojej polohe silou pružiny, zostane vo svojej zabezpečenej polohe, ak je vystavené účinkom sily pôsobiacej v najnepriaznivejšom smere a rovnajúcej sa trojnásobku hmotnosti zabezpečovacieho mechanizmu. 2. Skúšobné postupy Ak sa uplatní skúšobný postup podľa bodu 3.10 tejto prílohy, body 2.1, 2.2, 2.3 a 2.5 sa neuplatňujú. 2.1. Pri dynamických a statických skúškach musí byť vzorka umiestnená vo vhodnom skúšobnom zariadení s možnosťou pôsobenia sily tak, aby nebola vystavená pôsobeniu akýchkoľvek ďalších síl alebo momentov okrem stanovenej skúšobnej sily. V prípade skúšok so striedavým zaťažením sa smer pôsobenia sily neodchýli o viac než ± 1° od stanoveného smeru. V prípade skúšok s pulzujúcim zaťažením a statických skúšok sa nastaví uhol pre maximálnu skúšobnú silu. Toto si obvykle bude vyžadovať kĺb v bode pôsobenia sily (t. j. v bode spojenia) a druhý kĺb v príslušnej vzdialenosti. 2.2. Skúšobná frekvencia nesmie prekročiť 35 Hz. Zvolená frekvencia sa riadne oddelí od rezonančných frekvencií skúšobnej zostavy, ktorá zahŕňa skúšané zariadenie. Pri asynchrónnom skúšaní sa frekvencie dvoch zložiek sily líšia približne v rozmedzí od 1 % do maximálne 3 %. Pre spojovacie zariadenia vyrobené z ocele je počet zaťažovacích cyklov 2 × 106. Pre zariadenia vyrobené z iných materiálov ako oceľ môže byť počet zaťažovacích cyklov vyšší. Na skúšanie trhlín sa použije metóda farebnej kvapaliny alebo iná ekvivalentná metóda. 2.3. Pri skúškach s pulzujúcim zaťažením sa skúšobná sila pohybuje v rozmedzí medzi maximálnou skúšobnou silou a minimálnou silou, ktorá nesmie byť väčšia ako 5 % maximálnej skúšobnej sily, pokiaľ nie je stanovené inak v špecifickom postupe skúšania. 2.4. Pri iných statických skúškach, ako sú špeciálne skúšky vyžadované podľa bodu 3.2.3 tejto prílohy, musí skúšobná sila pôsobiť plynulo a rýchlo a musí pôsobiť aspoň 60 sekúnd. 2.5. Skúšané spojovacie zariadenia alebo komponenty sa montujú čo najpevnejšie na skúšobné zariadenie v polohe, v ktorej sa budú na vozidle používať. Použijú sa upevňovacie zariadenia špecifikované výrobcom alebo žiadateľom a zariadenia určené na upevnenie spojovacieho zariadenia alebo komponentu k vozidlu a/alebo tie, ktoré majú identické mechanické charakteristiky. 2.6. Spojovacie zariadenia alebo komponenty sa musia skúšať za podmienok, ktoré sa predpokladajú pri ich použití na ceste. Avšak podľa uváženia výrobcu a po dohode s technickou službou sa pružné komponenty môžu vyradiť z činnosti, ak je to pre skúšku nevyhnutné a ak to nemá podstatný vplyv na realistickosť výsledkov skúšky. Pružné komponenty, ktoré sa počas týchto zrýchlených skúšobných postupov prehrievajú, sa môžu počas skúšky vymeniť. Skúšobné zaťaženia sa môžu aplikovať pomocou špeciálnych bezvôľových zariadení. 3. Osobitné skúšobné požiadavky Ak sa uplatní skúšobný postup podľa bodu 3.10 tejto prílohy, požiadavky bodov 3.1.1 až 3.1.6 sa neuplatňujú. 3.1. Spojovacie gule a konzoly 3.1.1. Mechanické spojovacie zariadenia so spojovacími guľami, môžu byť nasledujúceho typu: a) spojovacie gule z jedného kusu vrátane zariadení so zameniteľnými odmontovateľnými guľami (pozri obrázky 20a a 20b); b) spojovacie gule skladajúce sa z niekoľkých častí, ktoré sa môžu rozoberať (pozri obrázky 20c, 20d a 20e); c) konzoly bez namontovanej gule (pozri obrázok 20f). Obrázok 20 Usporiadania konzol guľového typu a) Nerozoberateľná konzola a spojovacia guľa b) Zostava gule vo vyššie uvedenom prípade môže byť odmontovateľná ručne bez použitia nástrojov, napríklad bajonetovým upevnením c) Konzola s guľou odmontovateľnou s použitím nástrojov d) Konzola s odmontovateľnou guľou s integrovaným držiakom, napríklad triedy A50 e) Konzola s guľou odmontovateľnou s použitím nástrojov f) Konzola bez namontovanej zostavy gule 3.1.2. Základnou skúškou je dynamická skúška odolnosti. Skúšobná vzorka pozostáva zo spojovacej gule, drieku gule a montážnych prvkov potrebných na upevnenie zostavy k vozidlu. Spojovacia guľa a konzoly sa pevne upevnia v polohe, v ktorej sa má používať, na skúšobné zariadenie schopné vyvinúť striedavú silu. 3.1.3. Polohy upevňovacích bodov na upevnenie spojovacej gule a konzoly sú špecifikované výrobcom vozidla (pozri dodatok k prílohe 2 k tomuto predpisu). 3.1.4. K zariadeniam predkladaným na skúšku musia byť priložené všetky časti a konštrukčné detaily, ktoré môžu mať vplyv na kritérium pevnosti (napríklad elektrický zásuvkový panel, akékoľvek označenie atď.). Do skúšobnej vzorky sa zahrnú všetky časti až po ukotvovacie body alebo upevňovacie body na vozidle. Geometrickú polohu spojovacej gule a upevňovacích bodov spojovacieho zariadenia vo vzťahu k referenčnej čiare poskytne výrobca vozidla a uvedie sa v skúšobnom protokole. Všetky vzájomné polohy ukotvovacích bodov vo vzťahu k referenčnej čiare, o ktorých poskytne výrobca ťažného vozidla všetky potrebné informácie výrobcovi ťažného zariadenia, sa znova použijú na skúšobnom zariadení. 3.1.5. Vzorka namontovaná na skúšobnom zariadení sa podrobí skúške ťahom so striedavým zaťažením pôsobiacim v uhle voči guli ako na obrázku 21 alebo 22. Smer uhla skúšky sa určí pomocou vertikálneho vzťahu medzi horizontálnou referenčnou čiarou prechádzajúcou stredom gule a horizontálnou čiarou prechádzajúcou upevňovacím bodom spojovacieho zariadenia, ktorý je najvyšší z najbližších, vtedy, ak sa meria v horizontálnej rovine priečnej na vertikálnu rovinu prechádzajúcu stredom gule. Ak je čiara upevňovacieho bodu nad horizontálnou referenčnou čiarou, skúška sa vykoná pod uhlom α = + 15° ± 1°, ak je pod ňou, potom sa skúška vykoná pod uhlom α = – 15° ± 1° (pozri obrázok 21). Upevňovacie body, ktoré sa musia posudzovať pri určovaní uhla skúšky, sú tie, ktoré uviedol výrobca vozidla a ktoré prenášajú hlavné ťažné sily na konštrukciu ťažného vozidla. Tento uhol je zvolený s cieľom zohľadniť vertikálne statické a dynamické zaťaženie a je použiteľný iba pre prípustné statické vertikálne zaťaženie, ktoré nie je väčšie než: S = 120 × D [N] Tam, kde statické vertikálne zaťaženie prevyšuje vyššie uvedené vypočítané zaťaženie, musí sa uhol v obidvoch prípadoch zväčšiť o 20°. Dynamická skúška sa musí vykonať s nasledujúcou skúšobnou silou: Fhs = ± 0,6 D 3.1.6. Postup skúšky je uplatniteľný na rôzne typy spojovacích zariadení (pozri bod 3.1.1 tejto prílohy) nasledujúcim spôsobom: 3.1.6.1. spojovacie gule z jedného kusu vrátane zariadení so zameniteľnými, odmontovateľnými guľami (pozri obrázky 20a a 20b); 3.1.6.1.1. skúška pevnosti zariadení uvedených na obrázkoch 20a a 20b sa vykoná podľa požiadaviek bodu 3.1.5; Obrázok 21 Uhly pôsobenia skúšobnej sily Poznámka: Čiara rovnobežná s referenčnou čiarou prechádza stredom najvyššieho a najbližšieho bodu pre upevnenie konzoly na vozidlo – pozri bod 3.1.5 prílohy 6. Obrázok 22 Uhly pôsobenia skúšobnej sily Poznámka: Smer striedavej skúšobnej sily Fhs res v závislosti od umiestnenia horizontálnej referenčnej čiary stredu gule vzhľadom na čiaru rovnobežnú s touto referenčnou čiarou – pozri obrázok 21. 3.1.6.2. Spojovacie gule obsahujúce časti, ktoré sa môžu rozoberať. Sú definované nasledujúce kategórie: a) konzola a guľa (pozri obrázok 20c); b) konzola a guľa z jedného kusu s integrovaným držiakom (pozri obrázok 20d); c) konzola s odmontovateľnou guľou (pozri obrázok 20e); d) konzola bez gule (pozri obrázok 20f). 3.1.6.2.1. Skúška pevnosti pre zariadenia uvedené na obrázkoch 20c až 20f sa vykoná podľa požiadaviek bodu 3.1.5. Rozmery „e“ a „f“ musia mať výrobnú toleranciu ± 5 mm a uvedú sa v skúšobnom protokole. Skúška konzoly (pozri obrázok 20f) sa vykoná s namontovanou guľou (na držiaku). Zohľadní sa iba výsledok skúšky na konzole medzi upevňovacími bodmi a montážnym povrchom držiaka gule. Rozmery „e“ a „f“ musia mať výrobnú toleranciu ± 5 mm a špecifikuje ich výrobca spojovacieho zariadenia. 3.1.6.3. Spojovacie zariadenia s variabilnými rozmermi „e“ a „f“ pre odmontovateľné a zameniteľné spojovacie gule – pozri obrázok 22. 3.1.6.3.1. Skúšky pevnosti pre takéto konzoly sa vykonajú podľa požiadaviek bodu 3.1.5. 3.1.6.3.2. Ak sa môže po dohode výrobcu so schvaľovacím úradom alebo technickou službou definovať najhoršia konfigurácia, je postačujúce skúšanie tejto konfigurácie. Inak sa skúša niekoľko polôh gule zjednodušeným skúšobným programom podľa bodu 3.1.6.3.3. 3.1.6.3.3. V zjednodušenom skúšobnom programe má byť hodnota pre „f“ medzi definovanou hodnotou fmin a fmax, ktorá nepresahuje 100 mm. Guľa je od držiaka vo vzdialenosti (emax) 130 mm. Aby sa použili všetky možné polohy gule, v oblasti určenej horizontálnou vzdialenosťou od montážneho povrchu a vertikálnym rozpätím f (fmin až fmax) sa musia skúšať dve zariadenia: a) jedno s guľou v hornej polohe (fmax) b) a jedno s guľou v dolnej polohe (fmin). Uhol pôsobenia skúšobnej sily sa bude meniť pozitívne alebo negatívne v závislosti od pomeru medzi horizontálnou referenčnou čiarou stredu gule a rovnobežnou čiarou prechádzajúcou najvyšším a najbližším upevňovacím bodom spojovacieho zariadenia. Uhly, ktoré sa majú použiť, sú zobrazené na obrázku 22. 3.1.7. V prípade odmontovateľných guľových jednotiek namontovaných inak ako skrutkovými upevneniami, napríklad pružinovými svorkami, a tam, kde sa počas dynamickej skúšky neskúša dokonalé mechanické spojenie danej zostavy, sa zostava podrobí statickej skúške, ktorá pôsobí na guľu alebo na zostavu dokonalého mechanického spojenia v primeranom smere. Tam, kde zostava dokonalého mechanického spojenia zahŕňa guľovú jednotku vo vertikálnej polohe, statická skúška pozostáva z pôsobenia vertikálnej sily pôsobiacej na guľu smerom nahor, ktorá zodpovedá hodnote „D“. V prípade, že zostava dokonalého mechanického spojenia má guľovú jednotku upevnenú spôsobom priečnej horizontálnej konštrukcie, sa statická skúška vykoná silou v tomto smere s hodnotou ekvivalentnou 0,25 D. Nesmie dôjsť k žiadnej poruche zariadenia zabezpečujúceho dokonalé mechanické spojenie ani k žiadnej deformácii, ktorá by pravdepodobne mala nepriaznivý vplyv na jeho činnosť. 3.1.8. Upevňovacie body pre sekundárne spojovacie zariadenie uvedené v bode 4.8 musia zniesť horizontálnu statickú silu, ktorá zodpovedá 2D s maximom 15 kN. Tam, kde existuje samostatný upevňovací bod pre poistné lano, musí zniesť horizontálnu statickú silu, ktorá zodpovedá D. 3.2. Spojovacie hlavice 3.2.1. Základnou skúškou je skúška odolnosti so striedavou skúšobnou silou a statická skúška (zdvihová skúška) s rovnakou skúšobnou vzorkou. 3.2.2. Dynamická skúška sa vykoná so spojovacou guľou triedy A primeranej pevnosti. Na skúšobnom zariadení musí byť spojovacia hlavica a spojovacia guľa umiestnená podľa pokynov výrobcu a orientovaná spôsobom zodpovedajúcim vzájomným polohám pri bežnom používaní. Nesmie byť možné pôsobiť žiadnymi ďalšími silami okrem skúšobnej sily pôsobiacej na vzorku. Skúšobná sila musí pôsobiť pozdĺž čiary prechádzajúcej stredom gule a naklonenej smerom dolu a dozadu pod uhlom 15° (pozri obrázok 23). Skúška odolnosti sa musí vykonať na skúšobnej vzorke touto skúšobnou silou: Fhs res w = ± 0,6 D Ak maximálne prípustná statická vertikálna hmotnosť S prekročí 120 D, skúšobný uhol sa zväčší na 20°. Obrázok 23 Dynamická skúška 3.2.3. Musí sa vykonať aj statická skúška oddelenia. Spojovacia guľa používaná pri takejto skúške musí mať priemer 49,00 až 49,13 mm, tak aby zodpovedala opotrebovanej spojovacej guli. Oddeľovacia sila Fa bude pôsobiť kolmo tak na priečnu, ako aj na pozdĺžnu os spojovacej hlavice a zvýši sa plynule a rýchle na hodnotu: Fa = g(C + S/1 000) kN a bude pôsobiť 10 sekúnd. Spojovacia hlavica sa neoddelí od gule a ani žiaden komponent spojovacej hlavice nesmie vykazovať žiadnu trvalú deformáciu, ktorá by mohla mať nepriaznivý vplyv na jeho funkčnosť. 3.2.4. Upevňovacie body pre sekundárne spojovacie zariadenie uvedené v bode 4.9 musia zniesť horizontálnu statickú silu, ktorá zodpovedá 2D s maximom 15 kN. 3.3. Závesy a nosníky 3.3.1. Na skúšobnej vzorke sa musí vykonať skúška odolnosti. Spojovacie zariadenie musí byť vybavené upevňovacím príslušenstvom potrebným na jeho pripevnenie na vozidlo. Akékoľvek medziľahlé zariadenia namontované medzi závesom a rámom vozidla (t. j. nosníky) sa musia skúšať rovnakými silami ako spojovacie zariadenie. Pri skúšaní nosníkov určených pre štandardné závesy sa vertikálne zaťaženie aplikuje v horizontálnej vzdialenosti od vertikálnej roviny upevňovacích bodov, ktorá je zhodná s polohou zodpovedajúceho štandardného spojovacieho zariadenia. 3.3.2. Závesy pre zavesené oja (S = 0) Dynamická skúška sa vykoná s horizontálnou striedavou silou Fhw = ± 0,6 D pôsobiacou v priamke rovnobežnej so zemou a v pozdĺžnej strednej rovine ťažného vozidla prechádzajúcej stredom čapu. 3.3.3. Závesy pre prívesy so stredovou nápravou (S > 0) 3.3.3.1. Príves so stredovou nápravou s hmotnosťou menšou alebo rovnou 3,5 t: závesy pre prívesy so stredovou nápravou s hmotnosťou menšou alebo rovnou 3,5 t sa skúšajú rovnakým spôsobom ako spojovacie gule a konzoly opísané v bode 3.1 tejto prílohy. 3.3.3.2. Prívesy so stredovou nápravou s hmotnosťou nad 3,5 t: pri asynchrónnej skúške odolnosti sa na vzorku aplikujú skúšobné zaťaženia v horizontálnom a vertikálnom smere. Horizontálny smer pôsobenia musí byť rovnobežný so zemou v pozdĺžnej strednej rovine ťažného vozidla a musí prechádzať stredom čapu. Vertikálny smer pôsobenia musí byť kolmý na horizontálny smer pôsobenia a musí pôsobiť pozdĺž pozdĺžnej osi návesného čapu. Upevňovacie príslušenstvo pre závesy a oko oja na skúšobnom zariadení budú také, ako sú určené na jeho pripevnenie k vozidlu v súlade s montážnymi pokynmi výrobcu. Pôsobí sa týmito skúšobnými silami: Tabuľka 14 Skúšobné sily Skúšobná sila Priemerná hodnota (kN) Amplitúda (kN) Horizontálna sila 0 ± 0,6 Dc (pozri poznámku) Vertikálna sila S × g/1 000 ± 0,6 V (pozri poznámku) Poznámka: V prípade jednoúčelových závesov triedy T sa tieto hodnoty znížia na ± 0,5 Dc a ± 0,5 V. Vertikálne a horizontálne zložky majú sínusový priebeh a pôsobí sa nimi asynchrónne, pričom rozdiel ich frekvencií sa pohybuje medzi 1 % až 3 %. 3.3.4. Statická skúška na zabezpečovacom zariadení návesného čapu Pri závesoch je taktiež potrebné skúšať uzatváracie a akékoľvek zabezpečovacie zariadenia pomocou statickej sily 0,25 D pôsobiacej v smere otvárania. Skúška nesmie spôsobiť otvorenie uzatváracieho zariadenia ani žiadne poškodenia. Skúšobná sila 0,1 D je dostatočná v prípade valcových návesných čapov. 3.4. Oká oja 3.4.1. Oká oja sa musia podrobiť rovnakému dynamickému skúšaniu ako závesy. Oká oja používané výhradne pre prívesy so zavesenými ojami umožňujúcimi voľný vertikálny pohyb sa podrobia striedavému zaťaženiu, ako je opísané v bode 3.3.2. Oká oja, ktoré sú tiež určené pre prívesy so stredovou nápravou, sa skúšajú rovnako ako hlavice guľových spojení (bod 3.2) pre prívesy s hmotnosťou C menšou alebo rovnou 3,5 t a rovnako ako závesy (bod 3.3.3.2) pre prívesy so stredovou nápravou s hmotnosťou C nad 3,5 t. 3.4.2. Toroidné oká triedy L sa skúšajú podľa opisu v bodoch 3.4.2.1 a 3.4.2.2. 3.4.2.1. Podrobia sa skúške s pulzujúcim zaťažením v konfigurácii montáže, ktorá zodpovedá inštalácii na vozidle. Pri skúške sa použije spojovacie zariadenie triedy K. Alternatívne sa spojovacie zariadenie môže nahradiť zostavou, ktorá predstavuje rovnaké prostredie, po dohode so schvaľovacím úradom alebo technickou službou. 3.4.2.2. Podrobia sa dynamickému skúšaniu opísanému v bode 3.4.1, pokiaľ ide o príslušné charakteristické hodnoty spojovacieho zariadenia triedy K, ktoré špecifikuje výrobca. 3.4.3. Skúšanie oka oja sa vykoná takým spôsobom, aby striedavá sila pôsobila aj na časti používané na upevnenie oka oja k oju. Všetky pružné medziľahlé komponenty sa pripevnia upnutím. 3.5. Hákové spojovacie zariadenia 3.5.1. Hákové spojovacie zariadenia triedy K musia vyhovieť dynamickej skúške uvedenej v bode 3.5.2 tejto prílohy. 3.5.2. Dynamická skúška: 3.5.2.1. Dynamická skúška je skúška s pulzujúcim zaťažením s použitím toroidného oka triedy L a spojovacieho zariadenia namontovaného, tak ako keby bolo namontované na vozidle so všetkými časťami potrebnými na montáž na vozidlo. Všetky pružné komponenty sa môžu so súhlasom schvaľovacieho úradu alebo technickej služby vyradiť z činnosti. 3.5.2.2. Hákové spojovacie zariadenia určené na použitie s prívesmi so zaveseným ojom, pri ktorých pôsobiace vertikálne zaťaženie S na spojovacie zariadenie je rovné nule, sa skúšajú rovnako, ako je opísané v bode 3.3.2. 3.5.2.3. Hákové spojovacie zariadenia určené na použitie s prívesmi so stredovou nápravou (S > 0): 3.5.2.3.1. Hákové spojovacie zariadenia určené na použitie s prívesmi so stredovou nápravou s hmotnosťou ≤ 3,5 t sa skúšajú rovnako, ako je opísané v bode 3.1 tejto prílohy. 3.5.2.3.2. Hákové spojovacie zariadenia určené na použitie s prívesmi so stredovou nápravou s hmotnosťou nad 3,5 t sa skúšajú rovnako, ako je opísané v bode 3.3.3.2 tejto prílohy. 3.5.3. Statická skúška spojovacieho zabezpečovacieho zariadenia Pri hákových spojovacích zariadeniach je taktiež potrebné odskúšať uzatváracie a akékoľvek zabezpečovacie zariadenia s použitím statickej sily 0,6 D pôsobiacej v smere otvorenia. Skúška nesmie spôsobiť otvorenie uzatváracieho zariadenia. Uzatváracie/zabezpečovacie zariadenie musí byť po skúške plne funkčné. 3.6. Oja 3.6.1. Oja sa musia skúšať rovnako ako oká oja (pozri bod 3.4). Schvaľovací úrad alebo technická služba môže upustiť od skúšky odolnosti, ak jednoduchá konštrukcia komponentu umožňuje teoretické posúdenie jeho pevnosti. Konštrukčné sily pre teoretické overenie oja prívesov so stredovou nápravou s hmotnosťou C menšou alebo rovnou 3,5 t sa prevezmú z normy ISO 7641/1:1983. Konštrukčné sily pre teoretické overenie oja prívesov so stredovou nápravou s hmotnosťou C nad 3,5 t sa vypočítajú takto: Fsp = (g × S/1 000) + V Kde amplitúda sily V je definovaná v bode 2.11.4 tohto predpisu. Prípustné namáhania založené na konštrukčných hmotnostiach pre prívesy s celkovou hmotnosťou C nad 3,5 t musia byť v súlade s bodom 5.3 normy ISO 7641/1:1983. Pre ohnuté oja (napr. labutí krk) a pre oja viacnápravových prívesov sa berie do úvahy horizontálna zložka sily Fhp = 1,0 × D. 3.6.2. Pri ojách pre viacnápravové prívesy s voľným pohybom vo vertikálnej rovine sa okrem skúšky odolnosti alebo teoretického overenia pevnosti musí overiť vzperná pevnosť buď teoretickým výpočtom s konštrukčným zaťažením 3,0 × D, alebo vzpernou skúškou s konštrukčným zaťažením 3,0 × D. Prípustné namáhania v prípade výpočtu musia byť v súlade s bodom 5.3 normy ISO 7641/1:1983. 3.6.3. V prípade riadených náprav sa pevnosť v ohybe overí teoretickými výpočtami alebo skúškou na ohyb. Horizontálna prie